OSAO kouluttaa ammattilaisia maarakennus- ja kaivosalalle | Yritysmaailma\nTaivalkoskella on koulutettu kaivosalan ammattilaisia vuodesta 2013 lähtien. Koulutusta varten yksikköön on perustettu monipuolinen opetusympäristö.\nOSAOn (ent. Oulun seudun ammattiopisto) pohjoisin toimipiste on Taivalkosken yksikkö, joka kouluttaa metsä-, maarakennus- ja kaivosalan osaajia sekä lähihoitajia. Ajanmukainen opetuskalusto ja yksikön läheisyydessä sijaitsevat harjoitustyömaat tarjoavat erinomaiset puitteet ammatin oppimiselle. Yksiköstä valmistuneet työllistyvät lähes sataprosenttisesti. Taivalkosken yksikön lisäksi maarakennusalan ammattilaisia koulutetaan myös Haukiputaan yksikössä.\n– Yhä suurempi osa koulutuksesta tapahtuu työelämässä. Se on suuri muutos, jonka tavoitteena on nopeuttaa tutkintojen suorittamista ja nostaa läpäisyastetta niin, että opiskelijat valmistuvat ajoissa. Myös ammatillisen koulutuksen kenttä uudistuu: koulutuksen järjestäjät joutuvat ajattelemaan koulutusta aiempaa enemmän työelämän kannalta, kertoo Oulun seudun ammattiopiston tekniikan ja liikenteen koulutuspäällikkö Osmo Pyykkönen. Hän vastaa OSAOn Taivalkosken yksikössä kaivostyöntekijöiden ja maarakennuskoneenkuljettajien koulutuksista.\n– Näen uudistuksen mahdollisuutena, vaikka suuria muutoksia tehdään nopealla aikataululla. Uudistuksen myötä säästetään valtion varoja, lyhennetään opiskeluaikoja ja saadaan opiskelijat työllistymään nopeammin yrityksiin. Uskon, että uudistukset lisäävät myös työelämän, oppilaitosten ja opiskelijoiden aktiivisuutta ja parantavat opiskelijoiden työllistymismahdollisuuksia ja liikkuvuutta\nTutkinnon perusteisiin muutoksia\nOSAOn ammatillisten koulutusten perustutkintojen sisällöt ovat parhaillaan työn alla opetushallituksessa. Ensimmäisten joukossa oli kaivosalan perustutkinto, jossa uudet tutkinnon perusteet tulivat käyttöön nyt syksyllä 2020. Kaivosalan perustutkinto painottuu entistä enemmän työelämän kanssa tehtävään yhteistyöhön.\n– Kaivosalan perustutkinnon suorittanut kykenee työskentelemään vaihtelevissa työelämän tilanteissa, ottamaan huomioon yhteistyökumppaneiden työtehtävät omassa työssään ja hahmottaa työnsä osana suurempia tehtäväkokonaisuuksia. Tutkinnon suorittanut osaa tehdä työnsä työohjeiden pohjalta ja tuntee prosessien asettamat vaatimukset. Hän osaa ottaa erityisen tarkkaan huomioon työturvallisuuden ja kestävän kehityksen. Erikoistua voi kaivosrakentamiseen, kaivoskoneiden ja -laitteiden huolto- ja korjaustöihin, kaivoskoneiden tai kaivosteollisuuden kuljetustehtäviin kaivosalueella ja sen ulkopuolella tai varsinaisiin rikastustehtäviin kaivoksissa, sanoo Pyykkönen.\nJokaiselle opiskelijalle tehdään henkilökohtainen opiskelusuunnitelma, jossa opiskelija voi valita valinnaisia tutkinnon osia samasta perustutkinnosta tai jopa toisesta tutkinnosta. Opinnot voidaan räätälöidä työelämän tarpeita vastaaviksi jokaisen opiskelijan kohdalla erikseen. Opiskelijan vaihtaessa toiseen työtehtävään, voi hän halutessaan opiskella yksittäisiä tutkinnon osia (osatutkinto) tai opiskella koko tutkinnon.\nNykyisessä koulutusmallissa yhteishakua täydennetään jatkuvalla haulla.\n– Kaivostyöntekijöiden ja maarakennuskoneenkuljettajien koulutuksiimme voi nyt hakeutua yhteishaun lisäksi koulutuskalenterimme jatkuvan haun kautta. Opintoihin hakeudutaan valtakunnallisen Opintopolun kautta. Jatkuvan haun myötä opiskelijat voivat aloittaa opintonsa ympäri vuoden opintojen sopivissa saumakohdissa, kun opetus muuttuu teorian ja käytännön oppimisen välillä, Pyykkönen kertoo.\nKaivosalan koulutuksen kehittäjä\nTaivalkoskella on koulutettu kaivosalan ammattilaisia vuodesta 2013 lähtien. Koulutusta varten yksikköön on perustettu monipuolinen oppimisympäristö.\n– Opiskelijoiden osaamisen kehittämisessä kaivannaisalan toimintaympäristö on laaja. Taivalkoskella on kaivosalan opetukseen huippukalusto. Olemme hankkineet esimerkiksi 1,5 miljoonaa euroa maksaneen Metson laitosautomatisoidun, tela-alustaisen murskausaseman. Yhdessä prosessiautomaation ja simulaattoreiden kanssa se palvelee laaja-alaisesti kaivos- ja maarakennuskoneenkuljettajien oppimista. Tällaista kalustoa ei ole missään toisessa oppilaitoksessa Suomessa, toteaa Pyykkönen.\nTaivalkosken yksiköllä on leukamurskain, kartiomurskain, seula ja valvomolaitteet. Opiskelijat valmistavat asiakastöinä erilaisia kallio- ja soramurskeita.\n– Tuotteiden laatu tutkitaan laboratoriossamme tai puolueettomassa tutkimuslaitoksessa, jotta ne varmasti täyttävät asiakkaiden vaatimukset, Pyykkönen korostaa.\nKaivos- ja maarakennusala toimivat yhdessä\nTaivalkosken yksikkö kouluttaa kaivostyöntekijöitä, jotka tekevät louhinnan keskeisiä työtehtäviä. Opiskelijat osaavat huoltaa käyttämiään koneita ja laitteita sekä tehdä ennakoivaa ja korjaavaa kunnossapitoa. Prosessin käynnissäpito on keskeisin tehtävä; opiskelija osaa säätää ja valvoa koneautomaation avulla prosessia käynnin aikana.\nMyös rikastusta käsitellään mekaanisen hienonnuksen ja rikastuksen yksikköprosessien osalta. Näin opiskelijat oppivat ymmärtämään kaivos- ja rikastustekniikkaa. Uusien tutkinnon perusteiden myötä C-kuljettajakortti mahdollistaa opiskelijan toimimisen myös kaivannaisalan lopputuotteiden kuljetustehtävissä.\nKaivosalan koulutuksen rinnalla OSAOn Taivalkosken yksikössä myös maarakennuskoneen kuljettajat saavat vahvan kokemuksen murskaus- ja kaivannaisalan toiminnasta.\n– Kaivosalan ja maarakennuksen koulutukset tukevat toisiaan hyvin. Kaivosalan opiskelijat opettelevat myös maarakennuskoneiden ja mittalaitteiden käyttöä, joista on heille paljon hyötyä tulevaisuuden työelämässä. Maarakennusalan opintoihin kuuluu mm. murskauksen perusteita, jotta opiskelijat voivat helpommin työllistyä kaivosalan tehtäviin.\n– Toisaalta tutkinnon perusteet ovat sellaiset, että kaivosalan opiskelijamme saavat niin laajan ammattitaidon, että he voivat halutessaan työskennellä maarakennuksen eri tehtävissä, esimerkiksi maarakennuskoneiden kuljettajina, maa- ja kiviainesten jalostuksessa, kuljetustehtävissä tai perinteisissä maarakennuksen töissä. Laaja-alainen tutkinto parantaa opiskelijoidemme työllistymismahdollisuuksia, kertoo Pyykkönen.\nYhteistyötä yritysten ja ammattikorkeakoulujen kanssa\nOSAOlla on hyvät suhteet kaivos- ja maarakennusalan yrityksiin.\n– Olemme lisänneet opettajiemme työelämäyhteyksiä niin, että ammattitaito pysyy ajan tasalla ja yhteydenpito yrityksiin on säännöllistä. Myös oma yritystoimintamme kehittyy myönteisesti: murskausurakoille on kysyntää, asiakaskanta on hyvä ja asiakassuhteet kehittyvät.\nOsmo Pyykkönen kertoo, että OSAOn Taivalkosken yksikössä on nyt mahdollista suorittaa myös lukio-opintoja eli suorittaa ns. kaksoistutkinto.\n– Opiskelemalla lukio-opintoja ammatillisten opintojen rinnalla voi saada enemmän osaamista ja valmiuksia työelämään ja jatko-opintoihin.\nKaivos- ja maarakennusalan koulutuksissa voidaan käyttää koulutussopimuksien sijasta myös oppisopimuksia.\n– Nykyään oppisopimustoiminta on OSAOssa jalkautettu kaikkiin perustutkintoihin. Oppisopimuksia voidaan tehdä kaikissa yksiköissä ja kaikissa perustutkinnoissa. Oppisopimus on työntekijän ja työnantajan välinen palkkasopimus, josta hyötyvät molemmat osapuolet: opiskelija saa työstään palkkaa ja työnantaja voi kouluttaa opiskelijaa oman yrityksensä tarpeita varten vakituiseen työhön. Osaan koulutuksen kustannuksista työnantajalle maksetaan myös koulutustukea.\n– Kaivoskoulutuksessa olemme ajan hermolla. Tästä on osoituksena tutkinnon perusteiden uudistus, joka astui voimaan 1.8.2020. Uudistuksessa OSAO on yhdessä kaivosteollisuuden ja teknologiateollisuuden kanssa ollut vaikuttamassa kaivostyöntekijöiden työelämävaatimuksiin samalla huomioiden kaivannaisalan suhdanneherkkyyden tuomat askeleet myös muissa tehtävissä.\nToinen olennainen yhteistyön kehittämisen alue on OSAOn, Oulun yliopiston ja ammattikorkeakoulujen sekä kaivosalan toimijoiden välinen yhteistyö.\n– Kaivos- ja maarakennusalalla tarvitaan myös esimiehiä eli insinööritason koulutusta. Olisi suotavaa, että osa opiskelijoistamme jatkaisi opintojaan tekniikan ja liikenteen alan ammattikorkeakouluissa, esim. Kajaanissa tai Rovaniemellä, sanoo Pyykkönen lopuksi.\nArtikkeli on julkaistu Opintomaailma 2020–2021 -lehdissä (Länsi-Suomi, Itä- ja Pohjois-Suomi).\nTags ammatillinen koulutus ammattikoulutus kaivannaistekniikan koulutus kaivannaisteollisuus kaivosala kaivosalan perustutkinto maarakennus OSAO Taivalkoski


Adam Levine jakaa ”todellisen rakkautensa”\nNäyttää siltä, että vasta eilen puhuimme upouudesta takakappaleesta, jonka Adam Levine esitteli. Todellisuudessa on kulunut jo neljä viikkoa, tiedättehän, että Maroon 5: n keulahahmo ja tatuointien harrastaja joutuisivat nyt hankkimaan uutta mustaa. Oikeaan aikaan Levine tuli Instagramiin esittelemään upouusi tatuointi, tai onko se uusi tatuointi?\nYllä olevassa kuvassa on ainakin kolme tatuointia, joita emme ole koskaan nähneet aiemmin. Voi olla, että The Voice -tähti oli ujo päästämästä maailman näkemään nämä tatuoinnit, mutta koska hänen taipumuksensa ottaa paitansa pois, se näyttää erittäin epätodennäköiseltä, joten me'Oletan, että kaikki kolme ovat uusia. Näkyvin niistä on perinteinen amerikkalainen tyyli, joka tarttuu Levine -musteella painettuun ruusuun's sydän. Kädessä on sanat "Tosi rakkaus" symboloi sitä. Tämä voisi olla kunnianosoitus hänen vaimolleen Behati Prinsloolle, tai ehkä se on vain julistus siitä, miten hän suhtautuu tatuointeihin. Riippumatta musteen todellisesta merkityksestä, meidän on sanottava, että se sopii upeasti hänen kokoelmaansa.\nKaksi muuta kappaletta vaativat hieman spekulaatiota Levinen jälkeen's neuletakki peittää osan niistä kuvassa. Vatsa rokkari näyttää sanovan "Kalifornia." Minä'd sanoa, että tämä on pohjimmiltaan varmuus, koska ainoat muut sanat, jotka voisin ajatella, päättyvät tähän "ornia" on … minä'minulla ei ole mitään. Ehkä se'on väärin kirjoitettu kunnianosoitus Kreetan Gournian kaupungille tai demoni Orniasin juhla's lyhyt kirje … OK, annetaan'lakkaa olemasta typerä, se sanoo selvästi "Kalifornia" ja se'on aika siistiä.\nJos ajattelimme, että yksi oli vaikea havaita, odota, kunnes pääset Levine -musteeseen's alempi vatsa. Kun otetaan huomioon Levinen affiniteetti isoille kissoille, mikä näkyy hänen hihoissaan, minä'aion spekuloida, että kihara häntä kuuluu leijonalle. Jos se'Se ei ole leijona, se voi olla jonkinlainen viiniköynnöksen ihmisen syövä kasvi, tai ehkä yksi Cthulun monista lonkeroista. Se voi olla outoa, että Avatarin olennot käyttivät henkisesti yhteyttä hevosiinsa. Asia on se, että näyttää siltä, että se voisi olla jotain todella siistiä, ja olisimme kiitollisia, jos herra Levine voisi lähettää paremman kuvan. Kiitos.\nRakastamme kappaleita, joita voimme nähdä, ja ihailimme ehdottomasti merenneitoa, jonka Levine esitteli viime kuussa. Näin ollen odotamme henkeä pidätellen. Siihen asti nauti tästä Levine -galleriasta's nykyinen muste.\nAdam hengaili Sammy Hagarin kanssa ennen kuin hän lisäsi kolme uutta tatuointia.\nΟ Kat Von D δημοσιεύει βίντεο στο YouTube: “ΔΕΝ ΕΙΜΑΙ ΝΑΖΙ. ΔΕΝ ΕΙΜΑΙ anti-vaxx”\nA escada de flores vai decorar sua casa e jardim\nKülkedisi çilek çeşidinin özellikleri nelerdir ve ne tür bir hasat memnun edecektir?\nNós rejuvenescemos a velha violeta ou por que a flor “explodiu de sua cabeça”


Autoilu - Sivu 3 - nojapyöräfoorumi.fi\nViestiKirjoittaja PW » 08 Tammi 2016, 12:08\nhttp://www.kauppalehti.fi/uutiset/autol ... a/f2HULQRu\nAutoliitto suosittelee auton käytön välttämäistä näillä pakkasilla.\nTuossa jutussa pisti silmään neuvo: "Auton akku ei lataudu tyhjäkäymmillä". Vasta kuulin päinvastaisen neuvon, jonka oli sanonut autosähköammattilainen: "Latautuu parhaiten tyhjäkäynnillä.Tuossa oli kai se väite ett ajossa sähkön kulutuskin kasvaa ja jos vielä valot ja lämmitin päällä. Aina olen kuvitellut että ajossa latautus paremmin.\nKumpi lienee foorumin viisaiden mielestä oikea väite?\nViestiKirjoittaja jviirret » 08 Tammi 2016, 13:11\n_luulen_ ettei se välttämättä kovilla pakkasilla tyhjäkäynnillä juuri lataudu jos on yhtä kylmä kuin ulkoilma. Kun ei tahdo ulkona latautua akkulaturillakaan.\nViestiKirjoittaja jori » 08 Tammi 2016, 13:21\nPW kirjoitti: http://www.kauppalehti.fi/uutiset/autoliitolta-yllattava-ohje-valta-auton-kayttoa/f2HULQRu\nMyykö tämä "autosähköammattilainen" akkuja.\nEi vain, kyllä hänkin oli oikeassa. Hän tarkoitti nykyaikaisimpia autoja ja niiden latureita, joita ohjataan tietokoneella moottorin kuorman mukaan siten, että latausjännitettä nostetaan ja laturia pyritään kuormittamaan, kun moottoria ei kuormiteta ajolla, eli juurikin tyhjäkäynnillä, jotta säästyisi polttoainetta varsinaisessa ajossa. Se toimii pienimittakaavaisesti osin samalla tavalla kuin hybridiauto. Lataa akkua kun moottorissa on ylimääräistä tehoa tarjolla ja kuluttaa akusta virtaa auton sähkölaitteille, kun moottoritehoa tarvitaan liikkumiseen. Kyllä tällainen viisastelulaturi kuitenkin lataa riittävästi myös ajossa, jos on tarpeen. Järjestelmä sitä paitsi säästää polttimoita, kun auton jännitetaso on valtaosan ajastaan matalampi ja vain tyjhjäkäyntiajan korkea.\nAutoliiton ohje olla yrittämättä laittaa kylmää autoa tyhjäkäynnille seisomaan akun latautumisen takia, johtuu pakkasesta ja nykyautojen sähköä kuluttavasta automaatiosta. Pakkanen hyydyttää akun, eikä se ota virtaa vastaan matalalla jännitteellä, joka johtuu auton automaation takia kytkeytyvistä sähkönkuluttajista. Valot ovat aina päällä, puhaltimet istuimen lämmittimet, lasinlämmittimet ym. viisastelut. Lisäksi tyhjäkäynti on säädetty matalaksi, mistä syystä tyhjäkäynnillä laturin jännite laskee ja jääkylmä akku ottaa huonosti virtaa, paitsi näissä autoissa, joissa on nämä viisastelevat laturit, jotka kykenevät antamaan tyhjäkäynnillä täydet virrat ja nostavat latausjännitteen korkeammaksi. Silti, vaikka latausjännite olisikin korkeampi, ottaa kylmä akku huonosti virtaa vastaan.\nJoka tapauksessa molemmat ovat oikeassa. Auton akku pitää saada ensin lämpimäksi, jotta se kunolla latautuu ja tätä ei ole järkevää tehdä tyhjäkäynnillä.\nViestiKirjoittaja jooseha » 08 Tammi 2016, 13:33\njori kirjoitti: Lisäksi tyhjäkäynti on säädetty matalaksi, mistä syystä tyhjäkäynnillä laturin jännite laskee ja jääkylmä akku ottaa huonosti virtaa,\nOmistani olen mitannut että latausjännite on lataussäätimen rajoittama jo tyhjäkäynnillä. Jännite on siis vakio kunhan sähköä ei kuluteta liikaa.\nKylmällä akulla on oikeastaan aivan sama paljonko laturista lähtee ampeereja. Akku ei kuitenkaan ota vastaan kuin ampeerin tai kaksi. Tässä mielessä tyhjäkäyntikin riittää.\nLisäyksenä Ajossa moottoritila ja akku kuitenkin lämpenevät.\nViestiKirjoittaja Vilijami » 08 Tammi 2016, 13:52\nJos puhutaan vanhoista, siis 60-luvun autoista joissa on tasavirtalaturi, niin ne eivät lataa tyhjäkäynnillä käytännössä ollenkaan. 70-90-lukulaisten pieniamppeeriset vaihtovirtalaturit ovat ihan kelvollisia jo tyhjäkäynnillä, mutta latausteho paranee kun hieman nostetaan moottorin kierroksia tyhjäkäynniltä noin 2000rpm:ään. Uudehkojen autojen riskit laturit ovat hyviä jo tyhjäkäynnillä.\nViestiKirjoittaja jori » 08 Tammi 2016, 15:13\njooseha kirjoitti: Omistani olen mitannut että latausjännite on lataussäätimen rajoittama jo tyhjäkäynnillä.\nNoin se on, jos on riittävän korkea tyhjäkäyntikierrosluku, akussa virtaa, eikä liikaa sähköä kuluttavaa kuormaa päällä. Ongelma kuitenkin on, että nykyautoissa on sähköä kuluttavaa kuormaa paljon. Jos on vähänkään "eteläeurooppalaisesti" mitoitettu laturi, sähkölaitteita paljon päällä ja akku tyhjentynyt, jää jännite niin alas, ettei akku kunnolla lataudu.\nJos sähkönkulutus ylittää tuon kuvaajan rajan, jännite laskee ja akun latautuminen huononee tai jopa loppuu ja kääntyy kulutukseksi. Kuvaaja on 2004 Ford Focus. Ajovalot haukkaavat jo 10 Ampeeria, istuinlämmitin 5, takalasinlämmitin 15, puhallin 10 jne.\nViestiKirjoittaja terppa » 21 Huhti 2017, 09:23\nOli muutaman viikon tuurausnakki jossa puolet ajosta oli keskusta-ajoa koppi-sprintterillä (kevyt-kuorma-auto). Yleensä toimivin ja vähävikaisin oli vanhempi vara-auto jossa ei ole laajakulmapeilejä ja varsinaiset peilitkin on aika säälittävän kokoiset.\nOnneksi varaosakaupassa oli piikki auki ja kävin heti alkuun hakemassa tuommoisen vanhemman Scanian laajakulmapeilin ja ruuvasin sen peilinvarteen kiinni. Vähän ohutta putkea niin sai leikata fillarin sisäkumista suikaleen väliin\nAinakin yksi fillaristi jäi liiskaamatta... pääpeileistä ei nähnyt mitään mutta laajakulmasta näki kaukaa jotta pyörätietä lähestyy joku mua kovempaa kun olin kääntyilemässä oikealle. Jos sivulasin kautta haluisi nähdä niin nokka on jo puoliksi pyörätiellä.\nSitä vaan vuosia olen ihmetellyt, että eikö insinöörit testaa näitä kaupunkiliikenteessä lainkaan kun vasta viimevuosina on tullut "melkein" hyvät peilivarusteet.\nViestiKirjoittaja jooseha » 21 Huhti 2017, 17:11\nMä olen kanssa miettinyt saksalaisen insinöörin ajatusmaailmaa. Umpikylkisessä Transporterissa meinaan on laajakulmapeili, mutta vain vasemmalla puolella.\nVasemmalla koko peili on turha, kun paremmin näkee päätä kääntämällä. Oikealle kyljelle taas jää laaja katvealue, minne ei näe lainkaan ilman peiliä\nViestiKirjoittaja jori » 21 Huhti 2017, 17:14\njooseha kirjoitti: Mä olen kanssa miettinyt saksalaisen insinöörin ajatusmaailmaa. Umpikylkisessä Transporterissa meinaan on laajakulmapeili, mutta vain vasemmalla puolella.\nKummalla puolella tuossa on ratti.\nViestiKirjoittaja jooseha » 21 Huhti 2017, 19:04\nViestiKirjoittaja Vilijami » 22 Huhti 2017, 09:27\nNyt puhutaan saksalaisesta insinööristä. Transporterilla ajat baanalla oikeaa hidasta kaistaa ja on hyvä nähdä vasemmalta ohittavat 250km/h nopeudella hurjastelevat autot, jos vaikka venäläisen rekan satut itse ohittamaan.\nViestiKirjoittaja jori » 22 Huhti 2017, 14:02\nJoo, luultavasti juuri tuosta syystä se peili on saksalaiseen tyyliin vasemmalla. Olennaisintahan on mukava ja miellyttävä ajo moottoritiellä. Saksalaisten autojen kaasupolkimen asentokin on sellainen, että kaasupoljin on mukavinta pitää pohjassa.\nSellaiset epäolennaisuudet, kuin oikealle kääntyminen kaupungissa ei saksalaista autoinsinööriä kiinnosta.\nViestiKirjoittaja Vilijami » 22 Huhti 2017, 15:13\nMeillä oli 80-luvulla kotona joku -76 Passat. Sen ohjekirjassa luki "Suurin sallittu matkanopeus on huippunopeus 185km/h" Aika kova lupaus, että jatkuvasti saa posottaa täysiä\nViestiKirjoittaja mhelander » 09 Touko 2017, 12:22\nVilijami kirjoitti: Jos puhutaan vanhoista, siis 60-luvun autoista joissa on tasavirtalaturi, niin ne eivät lataa tyhjäkäynnillä käytännössä ollenkaan. 70-90-lukulaisten pieniamppeeriset vaihtovirtalaturit ovat ihan kelvollisia jo tyhjäkäynnillä, mutta latausteho paranee kun hieman nostetaan moottorin kierroksia tyhjäkäynniltä noin 2000rpm:ään. Uudehkojen autojen riskit laturit ovat hyviä jo tyhjäkäynnillä.\njori kirjoitti: Noin se on, jos on riittävän korkea tyhjäkäyntikierrosluku, akussa virtaa, eikä liikaa sähköä kuluttavaa kuormaa päällä. Ongelma kuitenkin on, että nykyautoissa on sähköä kuluttavaa kuormaa paljon. Jos on vähänkään "eteläeurooppalaisesti" mitoitettu laturi, sähkölaitteita paljon päällä ja akku tyhjentynyt, jää jännite niin alas, ettei akku kunnolla lataudu.\nTähän uuden suolan tuo hybridiautot, niissähän ei ole laturia vaan yksi tai useampi moottori/generaattori joilla ladataan korkeajännitteistä ajoakkua josta sitten tasasuuntaajalla syötetään 12V järjestelmää. Omakohtaiset kokemukset on Toyotan järjestelmästä (vaikkakin rouvan auto on merkiltään Lexus) että 12V akkua ei ladata ihan joka käänteessä.\nMuutenkin auto tuntuu säännöstelevän 12V virtoja, jos akun jännite on alhainen lähtee tietokoneet ja muut viihdevehkeet portaittain toimintaan, ja esimerkiksi sivupeilien lämmitys tulee milloin tulee.\nSamalla selvisi myös miksi koko katiska oli myynnissä: hybridijärjestelmä ei toiminut kunnolla kuin noin 50 km/h nopeuksiin asti. Syypääksi osoittautui myyntihetkellä autossa ollut täysin sökö 12V akku joka ei ottanut virtaa eikä myöskään varausta säilyttänyt kovin kauaa talviaikana. Myyjällä oli varmasti päässyt 12V akku tyhjenemään jolloin Toyotan tietokoneet hukkaavat ajoakun (tässä 288V NiMH) kalibraation ja näin järjestelmä ei toimi kunnolla kunnes kalibroidaan uudestaan.\nMyyjälle oli selvinnyt että tämähän syö 50% enemmän bensaa kuin normaalisti, nyt on hybridi sökö ja auto äkkiä myyntiin!\nMeillä on tässä ollut jo kuukausia uusi 45Ah:n akku (!!?? isompaa ei sovi), mutta kun suoritin sen noin viiden minuutin kalibroinnin niin johan taas toimii. Naurettava kapasiteetti mutta koska sillä ei auton polttomoottoria käynnistetä niin ainakin keski-euroopassa lienee riittävän kokoinen.\nMeillä sentään autolla pystyi ajamaan, naapurin uuden karhea Audi Q7 e-tron V6 diesel plugin-hybridi vietiin pariksi viikoksi lavetilla hoitoon kun tammikuun pakkasilla eivät pitäneet sitä latauksessa ja muutenkin ajoivat vain sähköllä jos mahdollista. Nämä hybridit eivät ajoakun varauksella lataa 12V akkua, ja Audissa 12V akku on takaluukussa joten dieselin käydessä sitäkin ladataan kaupunkiajossa kylmänä jolloin hetkittäinen lataus ei juurikaan tartu.\nTämä siis omaa analyysiä mikä meni pieleen. Ei kumma ettei e-tron laitteita ole pahemmin kaupan pohjois-ameriikassa, siellä tulisi takkiin reippaasti vastuukysymyksissä...\nViestiKirjoittaja mhelander » 18 Touko 2017, 16:54\nmhelander kirjoitti: Tähän uuden suolan tuo hybridiautot, niissähän ei ole laturia vaan yksi tai useampi moottori/generaattori joilla ladataan korkeajännitteistä ajoakkua josta sitten tasasuuntaajalla syötetään 12V järjestelmää. Omakohtaiset kokemukset on Toyotan järjestelmästä (vaikkakin rouvan auto on merkiltään Lexus) että 12V akkua ei ladata ihan joka käänteessä.\nTämä saaga sai vähän jatkoa männäviikolla... tämä uusi akku ei ottanut varausta kunnolla vastaan, ei ajamalla autoa eikä muutaman päivän ylläpitolaturilla lataamisella. Mittasin akun napajännitteeksi 10.6v ja kun auton laittoi "käymään" eli Ready-tilaan, alkoi invertteri/tasasuuntaaja syöttämään akkua 14.4-14.6 V jännitteellä eli sillä puolella ei ole mitään vikaa.\nKoska akku oli ostettu joulukuun alussa, oli vuoden takuu voimassa ja ajelin Motonettiin kyselemään miten asia etenee. Kuulemma asiantuntija mittaa akkua ja sitten päättää mitä tehdään, voi mennä päivä tai pari.\nNo kun katiska oli sopivasti keula pääoven edessä niin marssin pihalle, irroitin akun ja pistin vanhan takaisin, ja kannoin viallisen sisään. Asiantuntija olikin vapaana ja akkutesterillä totesi minuutissa että kennovikainen on. Kuittiin merkintä että hyllystä saa hakea uuden tilalle.\nTämä oli sitten toinen Exide-merkkinen akku joka tilttaa uutena. Vanissa meni kanssa ajamaton akku kahdessa vuodessa itsekseen pilalle, sitä ei sitten takuuseen saatu mutta samanlaisesta antoivat alennusta. Tämä on sitten toiminut jo muutamia vuosia joten nämä lienee yksittäiskappaleita.\nKotipihassa asensin sitten kaikessa rauhassa uuden akun ja samalla puhdistin akun paikan ja sen koteloinnin. Akun alle tulee muovinen pohjalevy jossa on lämpöanturi ja ympärille muovinen kotelo. Vaikka polttomoottori ei ole käynnissä tulee 12V akulle latausjännite aina Ready-tilassa.\nVaikuttaa siltä että Toyota on tiennyt miten tehdä myös kylmässä toimiva auto ja miten ladata mahdollisimman hyvin 12V akkua. Koko lataus ja virran syöttö kun on tässä prosessoriohjattua toisin kuin perinteisemmissä autoissa.\nOlisin hankkinut tähän AGM-akun joka olisi kestänyt paremmin syväpurkamista mutta tähän koko- ja kapasiteettiluokkaan oli heikosti saatavuutta etenkin järkevään hintaan.


Taru sormusten herrasta -tähti kritisoi uutta versiota - Leffatykki\nAmazon voitti hiljattain tarjouskilpailun kuvata uudelleen J. R.R. Tolkienin teoksen Taru sormusten herrasta. Kilpailu oikeuksista oli kova, eivätkä uusien tekijöiden paineet ole vielä ohi. Peter Jacksonin ohjaaman leffasarjan ärhäkkää Gimliä ja Indiana Jones -leffojen hersyvää Sallahia näytellyt John Rhys-Davies on jo esittänyt mielipiteensä koko ajatuksesta.\nArvostettu brittitähti ei säästellyt sanojaan tuoreessa haastattelussaan:\n- Heillä [Amazonilla] on rahaa [sarjan] tekemiseen. Vaan se minua vähän hämmästyttää, miksi oikein tarvitsemme Taru sormusten herrasta -televisiosarjan? Olen varma, että taustalla on täysi rahanahneus - tarkoitan niitä valtavia summia, mitä he saavat verkossa pelaamisesta ja muusta tämänkaltaisesta, se on häpeällistä. Tarkoitan, että Tolkien-parka varmasti pyörii haudassaan.\nSarjan kustannusten on arveltu kipuavan jopa miljardiin dollariin, ellei sen ylitsekin. Sen sisällöstä ei vielä ole tarkempaa tietoa selvillä, mutta sen uumoillaan kuitenkin sijoittuvan tapahtumiin ennen Sormusten ritareita. Myös erillisestä spinoff-sarjasta on liikkunut huhuja.\nKuva: New Line Productions/Lord of the Rings: The Two Towers\nR. Isoviita 16.11.2017 klo 14:17


Riittääkö Nokia7373:ssa teho vNesille? | Matkapuhelinfoorumi - Suosituin matkapuhelinpalsta\nRiittääkö Nokia7373:ssa teho vNesille?\nKeskustelu osiossa 'Microsoft ja Nokia', aloittaja hilppa, 24/11/06.\nTyttökaveri on joululahjaksi saamassa nokia 7373:sen, ja nyt pitäisi enää tietää pyörittääkö se vNesiä? Yritin etsiä nokialaisten tarkempia speksejä, että olisi voinut vertailla prosessoreita tjsp. mutta ei löytynyt.\nKyseessä siis S40 puhelin jossa Java 2.0 MIDP tuki, eli periaatteessa pitäisi kai toimia kunhan vääntöä löytyy? Jos joltakulta löytyy käyttökokemuksia esim. 7370-mallin kanssa, kuulisin mielellään Myös asiantuntevaa spekulointia arvostetaan...\nNiille jotka ei tiedä mistä puhun: kyseessä on nintendo-emulaattori noksuille, toimii s60 ja java2.0midp puhelimissa. Mariot ja Zeldat saa tämän avulla työmatkojen iloksi. http://www.vampent.com/vnes.htm\nEi välttämättä kuulu aiheeseen, mutta selittäisikö joku, että kuinka niiden Marioiden, etc, kanssa menetellään ja mistä te niitä latailette?\nKyseessä siis S40 puhelin jossa Java 2.0 MIDP tuki, eli periaatteessa pitäisi kai toimia kunhan vääntöä löytyy? Jos joltakulta löytyy käyttökokemuksia esim. 7370-mallin kanssa, kuulisin mielellään Myös asiantuntevaa spekulointia arvostetaan...Klikkaa laajentaaksesi...\nEn tiedä miten juuri tyttökaverisi puhelimessa toimii, mutta E61:ssä (s603rd) oli java-versio Vnes:istä selvästi hitaampi kuin s60v3 versio. Kannattaa itse kokeilla toimiiko peli tyydyttävällä nopeudella omasta mielestäsi. Riippuu myös pelistä, kaikkien ei tarvitse toimia niin nopeasti. Toisaalta äänten poistaminen, grafiikan säätö tai emulaattorin prioriteetin säätö (jos onnistuu java-versiossa, en muista) voi nopeuttaa pelejä.\nEi välttämättä kuulu aiheeseen, mutta selittäisikö joku, että kuinka niiden Marioiden, etc, kanssa menetellään ja mistä te niitä latailette?Klikkaa laajentaaksesi...\nGoogleen nes roms, niin pitäis löytyä.\nOnko käyttökokemuksia kertynyt kenellekään tästä 7373-mallista, pitäisi hankkia vaimolle lahjaksi se kohta puoliin eikä huvittaisi mitään aivan jankkia ostaa.\nGoogleen nes roms, niin pitäis löytyä.Klikkaa laajentaaksesi...\nJa tämähän on warettamista.\nJa tämähän on warettamista.Klikkaa laajentaaksesi...\nAivan. Mutta jos ensin hankkii tulevan Wiin ja virtuaalikonsoli-systeemin kanssa ja siihen ne wanhat ROM:it niin sitten voinee jo puhua TV-ohjelmien nauhoittamisen tyyppisestä "kopioinnista". Pointti oli vain siis se että wanhoja Nintendon pelejä saa (rajoitetusti) hankittua myös Wii-konsoliin.\nLainaan vähän topiccia, kiinnostaisi nimittäin tietää onko joku saanut toimimaan 6131:llä?\nNuo vanhat retropelit ois nimittäin aika <3\nNokia 7370 vaikuttaisi suorituskykyiseltä mallilta, eli luultavastib sama pätee 7373 malliin:\nTuosta antamastasi linkistä ilmenee näitä erilaisia arvoja: 2D, frames/s 3D, fps Polygon*** Encode, kPixels/s Decode, kPixels/s\nMistä näistä eri arvoista parhaiten näkee kuinka hyvin kyseinen puhelin toistaa videota? Kanttori,\nMistä näistä eri arvoista parhaiten näkee kuinka hyvin kyseinen puhelin toistaa videota? Klikkaa laajentaaksesi...\nEncode, kPixels/s ja mahdollisesti 2D, frames/s. Mitä suurempi luku sitä parempi.\nEivät ole mitään absoluuttisia arvoja, eivätkä ne ole varsinaisesti tehty videota varten vaan grafiikan, tarkemmin Java-pohjaisen sellaisen sulavuuden selvittämiseen.\nKoitetaan toimiiko 6280 s40v3 240x320\nE:Miten toi laitetaan kännykkään toi vNes,tai et toimii ??\nIhan paskas softa, ei toimi ei sit millää vaikka ohjeitten kanssa vedetty läpi 10 kertaa...huoh...\nonko tuota kukaan saanu toimimaan s40 puhelimella?


December | 2017 | Miksi liikun\nVeikkauksen epäterve pelimaailma.\nPosted on December 22, 2017 by Arto Tiihonen\nPerustellusti hyvä idea (alla), mutta miksi sitä ei saa esittää?\nViimeisten 20 vuoden aikana on tieteellisestikin todistettu se jo pitkään järjestömaailmassa tiedetty tosiasia, että vapaaehtois- ja harrastustoiminnalla on erittäin paljon yksilön hyvinvointia, yhteisöjen elinvoimaisuutta ja koko yhteiskunnan kaikinpuolista menestymistä lisääviä vaikutuksia.\nKulttuuri-, nuoriso-, sosiaali- ja terveysalan sekä tietysti urheilun ja kaikenlaisen muun harrastustoiminnan että varsinaisen vapaaehtoistyön järjestöjen luulisi yhdessä poliittisten puolueiden ja niiden moninaisten järjestöjen kautta ajavan omaa asiaansa myös järjestöjen rahoituksen huomattavaksi parantamiseksi.\nYleinen mielipidekin olisi asialle varmasti suosiollinen – antavathan kansalaiset nykyään auliisti rahaa myös järjestöjen organisoimiin erilaisiin hyväntekeväisyystempauksiin, vaikka meillä ei sellaista perinnettä ole ollutkaan.\nValtakunnallisten järjestöjen rahoituksesta iso osa on tullut ja tulee tulevaisuudessakin Veikkauksen tuotoista. Veikkaus ja siihen yhdistetty Raha-automaattiyhdistyshän ovat alkuperin olleet järjestöjen omistuksessa, mutta jo vuosikymmeniä sitten valtio otti ne omiin hoiteisiinsa ja on myös yhä järeämmin päättänyt siitä, mihin, kenelle ja millä perustein rahat annetaan.\nKeskushallinnon ote tuskin höltyy, kun rahapeliyhtiöitten toiminnat yhdistettiin ja niiden tuottoa pyritään lisäämään tehostuneella toiminnalla, kuten markkinoinnilla ja valtion toivomien vaikutusten arvioinnilla.\nJo pitkään rahoituspäätöksissä ovat korostuneet lyhytaikaiset hankkeet, joiden mahdollisia vaikutuksia on kyetty rahapeliorganisaatioiden tai esim. liikuntahallinnon omien arvioijien voimin asettamaan paremmuusjärjestykseen.\nJärjestöjen huonosti julkisuudessa näkyvä toive on toisenlainen: nehän haluaisivat juurruttaa toimiviksi käytännöiksi ne kokeillut ja usein tutkitutkit hankkeet, joita vuosien varrella on onnistuneesti saatettu maaliin.\nSen sijaan järjestöissä on keksitty joka vuosi ”pyörä uudestaan” ja on pistetty ”uutta matoa koukkuun”, jotta saataisiin edes työllistettyä ne projekti-ihmiset, jotka ovat saattaneet olla talossa jo pari vuosikymmentäkin tekemättä yhtään ns. varsinaista työtä järjestön tavoitteiden toteuttamiseksi.\nPahinta kai on, että näiden hankkeiden ”innovaattorit” istuvat siellä ”norsunluutorneissaan” eivätkä aidosti tunne kansalaisyhteiskunnan ja sen järjestöjen ja heidän kohtaamiensa ihmisten tarpeita tai omia ideioita. Ei kai ole ihme, että kansalaisyhteiskunnan näkyvimmät toimintamallit ovatkin viime vuosina syntyneet vapaiden kansalaisryhmien ja pienyritysten yhteistoiminnan seurauksena sosiaalisen median kanavia käyttäen.\nJos kansalaisjärjestöillä olisi edes vähän sitä kuuluisaa omaa vapautta, jota he niin kärkkäästi julkilausumissaan edustavat, niin ne vaatisivat lisää rahaa ja pidempää talutusnuoraa.\nKorporatistinen pitkään jatkunut korruptio. Ei kai sentään? Mietitäänpä. Päättäjien paikoille noustaan kuitenkin useimmiten järjestöjen kautta ja niiden johtoon noustaan edelleen puoluetoiminnan kautta. Useimmat järjestöt ovat myös jo alunperin eri puolueiden lähelle syntyneitä. Poliittiset puolueet edustavat kuitenkin valtiota ja hallintoa ennemmin kuin vapaata kansalaistoimintaa. Ja jos rahoista ja toiminnoista päättäjäksi aikoo, niin on viisasta luovia eri ministeriöissä laadittujen strategioiden mukaan.\nVeikkauspohjaisen rahoituksen epädemokraattinen ja suljettu luonne. Mitäs tämä sitten tarkoittaa? Veikkaushan tulouttaa voitostaan rahat valtiolle, joka jakaa ne ennaltasovitusti prosenttimääräisesti eri tarkoituksiin. Kaikki kohteet ovat hyviä: kulttuuria, nuorisotyötä, liikuntaa ja urheilua, sosiaalityötä, terveyden edistämistä, syrjäytymisen ehkäisemistä, vähän tiedettäkin ja joskus jotain yleensä budjettivaroinkin rahoitettavaa kohdetta.\nOngelma? Eduskunta tai edes hallitus ei juuri pääse tai joudu ottamaan kantaa siihen, miten tärkeää suomalaiselle yhteiskunnalle on koko valtava kolmassektori ja sen hyvää tekevä toimeliaisuus. Pohjoismaisen mallin suomalainen edistäminen onkin delegoitu epämääräiselle alueelle hallinnon asiantuntijoita, siihen integroituja järjestöjen edustajia ja muutamia asiasta kiinnostuneita rivikansanedustajia. Esimerkiksi valtion liikuntaneuvosta, joka edustaa yhteiskuntapoliittista osaamista liikunta- ja urheiluasioissa, koostuu yleensä lähes tuntemattomista, jotakin urheilulajia aikanaan harrastaneista kansanedustajista.\nValtion päättäjät pääsevät kuin koira veräjästä, jos Veikkaus tuottaa vähänkin paremmin kuin edellisenä vuonna. Se pitää kansalaisjärjestöt tyytyväisinä ja hiljaisina. Eikö kuitenkin olisi jo aika nostaa kissa pöydälle ja antaa eduskunnan päättää Suomen linjasta?\nHaluammeko olla pohjoismainen mallimaa myös tulevaisuudessa? Se vaatisi erittäin suuria satsauksia kansalaisjärjestöjen toimintaedellytyksiin tilanteessa, jossa mm. väestön ikääntyminen vie hautaan, tai ensin järjestöjen toiminnan kohteiksi, erittäin aktiiviset suuret ikäluokat.\nJos minä olisin kansanedustaja, vaatisin järjestöjen rahoituksen välitöntä kaksinkertaistamista ja rahoituksen siirtämistä budjettirahoitukseksi.\n”Aivan järjetön idea, täysin pähkähullu!” Näin varmasti vakuuteltaisiin joka puolelta. Asianajajat ottaisivat yhteyttä monien päämiesten ja –naisten tahoilta, joissa pelättäisiin nykyisen erinomaisen järjestelmän rikkomisen vaarantavan koko suomalaisen elämänmuodon. Tämä siis, jos olisin kansanedustaja. Järkiperusteistahan ei meillä ole tämän asian suhteen käytetty minun muistaakseni yhtään puheenvuoroa.\nJoulukuun 11. päivä Terveyden ja hyvinvoinnin laitos julkaisi pari tutkimusta rahapelaamisen haitoista. Julkistamistilaisuudessa esitin muutaman kysymyksen ja näkökulman, koska onhan se vähän erikoista, että hyviä asioita ajavat järjestöt joutuvat oman rahapelaamiseen perustuvan rahoitusjärjestelmän kautta sekä ”syyllisiksi” tähän ongelmaan että ongelman rahoittajiksi, koska asiaa täytyy tutkia ja rahapeliongelmia pitää ratkoa näiden samojen järjestöjen toimesta.\nJos minä olisin järjestöjohtaja, niin vakavasti harkitsisin nykyisestä mallista luopumista. Miksi erittäin tarpeellista ja hyödyllistä toimintaa pitää rahoittaa erityisesti haavoittuvien väestöryhmien, kuten kouluttamattomien nuorten miesten ja pieniä eläkkeitä nauttivien mummojen, pelaamisen kautta?\nEmmekö keksisi eettisempiä keinoja, mm. joukkorahoituksen, yritysyhteistyön tai hankkeiden osalta muiden kuin Veikkauksen rahoituksen kautta? Kyllä varmaan. Jos toimintamme olisi oikein hienoa, niin voisimme toki korottaa jäsenmaksuja, kerätä kannatusjäsenmaksuja ja pyytää testamenttilahjoituksia. Aika monella järjestöllä on sitä paitsi ”kivitaloja” ja muita sijoituksia, joita voisi hyvin realisoida varsinaisen toiminnan edistämiseksi. Hyvä toiminta yleensä rahoittaa itse itsensä. Ja tuossa tilanteessahan minun järjestölläni olisi ”epäreilu kilpailuetu”, koska muut järjestöt näyttäytyisivät epäeettisinä.\nNo, en ole kansanedustaja enkä järjestöjohtaja. Ja mikä minä olen ketään kritisoimaan, kun olen itsekin ansainnut leipäni suurimmaksi osaksi joko Veikkauksen tai RAY:n rahoitusten turvin. Jos kuitenkin olisin luonteeltani vahvempi ja jos minulla olisi samanmielisiä ystäviä vaikutusvaltaisilla paikoilla, niin tekisin kyllä pikaisesti jotakin ennen kuin hyvää tuottavat järjestöt alkavat näyttäytyä julkisuudessa pahaa tuottavina järjestöinä.\nTupakointi on melkein saatu kitkettyä Suomesta, mitä en olisi millään uskonut vielä 2000-luvun alussa. Kunnollista tutkimusta aiheesta ei liene tehty. Pitäisi kyllä. Pari asiaa rahapelitutkimuksesta herätti ajatuksen pohtia rinnan näitä kahta ”addiktiota”.\nTupakointi tehtiin todella vaikeaksi silloisen tupakkalain ansiosta. Taustalla oli myös varmaan se, että kaikki tosiaankin ymmärsivät, että tupakointi ei ole ”fiksua”. Se ei ole terveellistä, mutta sen tiedettiin myös haisevan pahalle, häiritsevän monin tavoin kanssaihmisiä ja olevan sitten lain myötä myös sosiaalisesti epätoivottavaa.\nRahapelaaminen taas on ”hyvä asia”, koska sillä kerätään rahaa hyviin tarkoituksiin. Kyselyyn vastaajatkin tiesivät tämän erittäin hyvin. Negatiivista leimaa pelaamiselle ei yhteiskunnallisesti ole, koska Suomen valtio tukee voimakkaasti tätä toimintaa. Joku ehkä näkee tässä ristiriidan.\nHerra ja rouva ”valtio” toki selittävät tämän sillä, että muuten iso paha maailma tulee ja tuo muassaan vielä pahemmat rahapeliyhtiöt, joita tosin sitten voisikin vahvasti leimata kielteisin termein, kuten tehtiin monikansallisille tupakkayhtiöille. Ongelmapelaajille, joita on siis paljon, tämä voisi olla joskus jopa riittävä taustatuki pelaamisen vähentämiselle tai jopa lopettamiselle. Suomalaiset ovat aika normikuuliaista sakkia.\nMainittakoon, että Veikkauksen rahapelimonopoli on siis poikkeus EU:ssa, jonka poikkeuksen Suomi on saanut mainioiden lobbareidensa ansiosta. Yleensähän me täällä rehellisessä Suomessa arvostelemme poikkeuksia EU:n säännöistä, mutta tästä ”kreikkalaismaisesta” (sori tästä, kreikkalaiset) poikkeuksesta oltiin kaikki kovin yksimielisiä. Vaalien alla saattaa tulla joku ongelmapelaaja läheisineen tivaamaan ehdokkailta syitä tähän – ei muuta kuin lobbarit taas hommiin, mutta nyt kotikentälle.\nJos meillä ei olisi Veikkausta, voisimme myös kieltää rahapelien voimakkaan markkinoinnin, jota Veikkaus harrastaa. Sekin ikävä kyllä tuottaa tulosta eli myös (ongelma)pelaaminen lisääntyy innovatiivisella markkinoinnilla. Veikkauksen mainoksethan ovat hyviä!\nTupakkalaista tulee mieleen vielä se, että jos ne peliautomaatit olisivat 15 metrin päässä rakennuksista taivaan alla, niin kyllä se varmaan hillitsisi pelihimoa ainakin näin räntäkeleillä – jäisi rahaa joululahjoihinkin.\nJa jos mobiilirahapelejä ei saisi pelata julkisilla paikoilla, niin kyllä silläkin olisi vaikutusta. Vitsi, vitsi – Veikkaushan rakentaa nyt kumppaneidensa kanssa ”pelinhallintatyökaluja”, joista voi kehittyä jopa uusi vientituote Angrybirdsien rinnalle. Niillä voi itse säädellä omaa pelaamistaan – muuthan eivät siihen saa puuttua.\nHuomasin, että minunkin oli pakko keventää lopuksi. Aivan liian raskasta asiaa tässä tulikin ajateltua ja kirjoitettua. Jatkan kuitenkin omaa ”pelilakkoani” eli en pelaa Veikkauksen rahapelejä enkä myöskään hae Veikkauksen rahoittamia hankerahoja.\nPelejä en olekaan pelannut juuri koskaan, mutta hankerahaboikotti on kestänyt vasta 20 kuukautta ja 7 päivää. Toivokaa voimia minulle, sillä sitä tarvitsen maailmassa, jossa en juuri näe muita mahdollisuuksia jatkaa uraani…\nAnne Salonen ym., Rahapelikysely 2016. Rahapelaaminen, rahapelihaitat ja rahapelien markkinointiin liittyvät mielipiteet Uudellamaalla, Pirkanmaalla ja Kymenlaaksossa. Raportti 9/2017, THL.\nAnne Salonen ym., Rahapelikysely 2016. Rahapelaaminen, rahapelihaitat ja rahapelien markkinointiin liittyvät mielipiteet rahapeliongelmaan apua hakevilla Peliklinikan asiakkailla. Raportti 8/2017, THL.\nAnne H Salonen & Jukka Kontto & Hannu Alho & Sari Castrén: Suomalaisten rahapelikulutus – keneltä rahapeliyhtiöiden tuotot tulevat?\nMerikallio Katri (2017) Paha peliongelma. Rahapelit tuhoavat riippuvaisten elämää. Ja tuottavat miljardin hyviin tarkoituksiin. Suomen Kuvalehti 50/2017, 24-27.\nYhteenveto: miksi hyvää tekevien kansalaisjärjestöjen yhteiskunnallisen rahoituksen tulisi tulla muun kuin Veikkauksen rahapelitoiminnan liikevoitosta maksettuna?\nVeikkauksen tuotto on rajoittanut ja heikentänyt järjestöjen toimintaa ja tekee sitä tulevaisuudessakin. Pohjoismaisen kansalaisyhteiskunnan merkitys on paljon suurempi kuin mihin Veikkauksen rahoitus on pystynyt vastaamaan. Tarve ja merkitys on tulevaisuudessa vielä paljon nykyistä suurempi eli ainakin kaksin- tai kolminkertainen.\nVeikkauksen rahoitus on tehnyt järjestöistä sekä valtioalisteisia eli kulloisestakin politiikasta ja hallinnosta riippuvaisia, vaikka niiden perusidea on toimia itsenäisesti kansalaisyhteiskunnan omaehtoisen toiminnan synnyttäjänä.\nVeikkauksen rahoitus on tehnyt järjestöistä myös laiskoja oman rahoituksen hankkijoita, mikä näkyy selvästi esimerkiksi urheilun rahoituksessa, mutta myös muiden järjestöjen toiminnassa. Joukkorahoitus- ym. mahdollisuuksia käytetään huonosti. Kaiken lisäksi Veikkaus-rahoitus on heikentänyt jäsenten vaikutusvaltaa järjestöissä ja se on siirtynyt joko opetus- ja kulttuuriministeriöön tai sosiaali- ja terveysministeriöön (aiemmin myös RAY:hyn).\nVeikkaus-rahoitus on myös asettanut kolmannen sektorin toimijat toisiaan ja muita hyviä asioita vastaan. Kilpailu kulttuuri-, nuoriso-, sote- ja liikuntajärjestöjen sekä tieteen kanssa on täysin keinotekoinen ja vastenmielinen ja pelkästään Veikkauksen rahoituksen tulosta. Tulevaisuudessa kolmannen sektorin tulisi toimia yhdessä ”poolina” esimerkiksi väestön hyvinvoinnnin ja sosiaalisen pääoman rakentajana.\nPeliriippuvaisuus on yksi Veikkaus-rahoituksen vastenmielisimmistä piirteistä. Hyvää tekevät järjestöt on ajettu tilanteeseen, jossa ne joutuvat alistumaan siihen, että hyvän toiminnan kehittäminen saavutetaan haavoittuvaisten ihmisten hädän lisäämisellä. Hyvää tehdään pahalla tai takkia leikataan jalkopäästä että saadaan sitä rinnan suojaksi.\nVeikkauksen suurimmat rahoittajat ovat väestön huono-osaisimmat ja osin haavoittuvaisimmat ryhmät eli hyväosaiset nauttivat huono-osaisten panostuksista. Eettisesti erittäin epäterve tilanne pohjoismaisessa hyvinvointiyhteiskunnassa, jonka sanotaan tekevän juuri päinvastaista eli tasaavan tuloeroja ja antavan hyväosaisilta huono-osaisille, jotta nämä pärjäisivät nykyaikaisessa markkinataloudessa.\nVeikkaus itse ei kanna vastuuta aiheuttamistaan ongelmista, vaan siirtää ne valtiolle. ”Veikkaus on kokonaan valtion omistama. Omistaja asettaa peliyhtiölle sen tavoitteet” (Velipekka Nummikoski SK:n jutussa). Asia on yhteiskuntapoliittisesti monimutkaisempi. Peliyhtiöt Veikkaus ja RAY ovat järjestöjen perustamia ja vielä jokin aika sitten ainakin RAY oli kuuntelevinaan järjestöjä (rahoituspäätökissä oli järjestöjen edustus). Liikunnan ja urheilun osalta päätöksenteko on ollut ”harmaampaa”. Rahoitusehdotuksen valmistelee ministeriö kuultuaan valtion liikuntaneuvostoa ja sitä kautta myös järjestöjä. Historia ohjaa paljon rahoituspäätöksiä, nykyään myös hallitusohjelmassa tehdään joitakin painotuksia liikuntabudjettiin. Käytännössä valtaa on aivan liian paljon esim. ministeriön virkamiehillä ja erilaisilla lobbareilla. Hankalinta on, että kansan valitsemat päättäjät eduskunnassa ovat yleensä jopa täysin tietämättömiä siitä, mihin ja miksi näitä Veikkauksen rahoja käytetään. Lakia jakosuhteesta käsitellään harvoin, vaikka tarpeet kentällä saattavat muuttua nopeastikin. Veikkauksen tuottoa on myös käytetty muihin kuin lain tarkoittamiin tarpeisiin. Poliittisesti ja demokratian kannalta erittäin epäterve ja korruptiolle herkkä alue, josta luemme toki vain Harry Harkimon (Jokerit/ Veikkauksen hallitus) Oy kaltaisten jääviysjuttujen kautta. Tilanne on kuitenkin sama myös sosiaali- ja terveysjärjestöjen puolella. Rahoituskytkös on myös tehnyt kansalaisjärjestöistä ”lampaita” eli aiheellista kritiikkiäkään ei ole voinut esittää rahoituksen ollessa pienen, valtaa pitävän, dynastian käsissä. Yhtenä seurauksenahan on, että vanhat, puolueisiin kytkeytyneet järjestöt ovat saaneet liian suuren rahoituksen nykyiseen ”ukkoutuneeseen” toimintaansa nähden ja uudet organisaatiot ovat jopa joutuneet odottamaan ”porstuassa” vuosikausia, vaikka toiminta olisi ollut kuinka tarpeellista ja elävää. Tämäkin on todella vieras piirre kansalaisyhteiskunnan omien periaatteiden ja juhlapuheiden paaluttaman yhteiskunnallisen merkityksen valossa.\nVeikkauksen rahoitus on ”vinouttanut” esimerkiksi liikunta- ja urheilupaikkarahoituksen, koska valtion liikuntaneuvoston ”asiantuntijat” ovat pienillä rahasummilla voineet ohjailla kuntien ja osin yritystenkin liikuntapaikkarahoitusta. Kunnat, jotka ovat kuitenkin maksaneet ”laskut”, ovat joutuneet tämän mallin mukaisesti antamaan päätöksenteko-oikeuttaan – tosin vapaaehtoisesti – valtiolle tai oikeammin joukolle ”urheilusta kiinnostuneita poliitikkoja”, jotka lausunnoillaan ovat ohjailleet rakentamista tiettyihin suuntiin. Esimerkiksi nyt suositut lähiliikuntapaikat on tuotu järjestelmään lähinnä kuntien toimesta ilman valtion rahoitusta ja ohjausta.


Tässä artikkelissa on linkkejä ajan tasalla oleviin luetteloihin sovelluksista, jotka ovat ansainneet Certified for Windows Vista- tai Works with Windows Vista -logon. Näitä sovelluksia tukevat virallisesti Windows Vistassa Microsoftin kumppaneina olevat itsenäiset ohjelmistovalmistajat. Olemassa voi olla sovelluksia, jotka ovat yhteensopivia ja toimivat hyvin Windows Vistan kanssa mutta joita ei sisälly luetteloihin. Näitä sovelluksia ei ole luettelossa, koska ne eivät vielä ole läpäisseet Windows Vista -logo-ohjelmaa tai koska niiden osalta kyseinen ohjelma on vielä kesken. Uusia sovelluksia lisätään ohjelmaan jatkuvasti.\nLisätietoja-osassa on linkkejä ajan luetteloihin sovelluksista, jotka ovat tällä hetkellä ansainneet Certified for Windows Vista- tai Works with Windows Vista -logon. Parhaiten ajan tasalla olevat tiedot tästä logo-ohjelmasta saat suorittamalla Microsoft Application Compatibility Toolkit 5.0:n tai käymällä Windows Marketplace -verkkosivustossa. Voit myös ladata Windows Vistan päivityksen tukisovelluksen ja tarkistaa yksittäiset tietokoneet sen avulla.\nLisätietoja Microsoft Application Compatibility Toolkit 5.0:n lataamisesta ja asentamisesta on seuraavassa Microsoftin verkkosivustossa:\nLisätietoja Windows Vistan päivityksen tukisovelluksen lataamisesta ja asentamisesta on seuraavassa Microsoftin verkkosivustossa:\nCertified for Windows Vista -logo on yhteensopivuuden määritys sovelluksille ja laitteille, jotka ovat läpäisseet kattavan testausohjelman Windows Vista -tietokoneissa. Tämän määrityksen tekniset vaatimukset kohdistavat neljään ydinalueeseen: luotettavuuteen, tietoturvaan, yhteensopivuuteen Windows Vistan ja tulevien käyttöjärjestelmien kanssa sekä asennukseen ja poistamiseen.\nWorks with Windows Vista -logo on yhteensopivuuden määritys, joka on suunniteltu kannustamaan nykyisen Windows-sovellusten sukupolven Windows Vista -yhteensopivuutta. Jotta ohjelmistoyritykset saisivat tämän määrityksen, heidän on testattava sovelluksensa ja varmistettava, että ovat ohjelman vaatimusten mukaisia.\nItsenäiset ohjelmistovalmistajat, jotka haluavat saada lisätietoja näistä logo-ohjelmista, voivat käydä seuraavassa Microsoftin verkkosivustossa:\nCertified for Windows Vista -logon ansainneet sovellukset\nJos haluat tarkastella luetteloa sovelluksista, jotka ovat ansainneet Certified for Windows Vista -logon, käy seuraavassa Microsoftin verkkosivustossa:\nWorks with Windows Vista -logon ansainneet sovellukset\nJos haluat tarkastella luetteloa sovelluksista, jotka ovat ansainneet Works with Windows Vista -logon, käy seuraavassa Microsoftin verkkosivustossa:\nArtikkelin tunnus: 933305 – Viimeisin tarkistus: 23.7.2011 – Versio: 1


Pelastakaa ensin naiset ja lapset – Stockmannin Lindex laajenee Kiinaan - Nordnet Blogi\nStockmannin johdon kanssa käymäni keskustelun perusteella franchising-liiketoiminta vastaa toimintamalliltaan tukkukauppaa: Lindex myy valmistuttamansa vaatteet Suningille ”tukkuhinnalla” (Lindexin maksama tuotteen valmistushinta + vastaavan tasoinen kate kuin yleisesti tukkukaupassa).\nErinomainen kirjoitus okasharjulta, aina hän ei onnistu mutta nyt onnistui 110%. Stockmann on yksiselitteisesti pörssin parhaimpia valintoja agressiiviseen kasvusalkkuun. Stockmann voittaa aivan 8-0 pienyrityspuolen kammottavan säälittävät rääpäleet. Aion vielä ostaa Okasharjun kirjan, peukut pystyyn!\nMalliston räätälöintiä tarvitaan varmasti, niinkuin Jukkakin kirjoituksessaan totesi. Veikkaanpa että menestyksen kannalta on ratkaisevaa antaa tuotekehittely ja design paikallisten tehtäväksi, sen sijaan että lähdettäisiin ylhäältäpäin neuvomaan mikä asiakkaalle on parasta, niinkuin meillä (pohjois-)eurooppalaisilla joskus on tapana. Onnea matkaan Lindexille. Kiinan markkinoilla on rahakkaita yrittäjiä, ulkomaisia ja paikallisia, toivotaan ettei käy kuin Soneralle aikoinaan Saksassa.


Karjalanpiirakan valmistusaineisiin voi hakea muutosta - Ruokavirasto\nKarjalanpiirakan valmistusaineisiin voi hakea muutosta\nLaktoositon maitojuoma ei ole tällä hetkellä sallittu ainesosa karjalanpiirakassa. Sitä on kuitenkin mahdollista käyttää karjalanpiirakan valmistuksessa, jos hakija tekee siitä muutoshakemuksen Euroopan komissiolle ja muutos hyväksytään. Ruokavirasto on tarkastelemassa tulkintoja myös muista karjalanpiirakan nimisuojadokumentissa mainituista ainesosista.\nKarjalanpiirakka kuuluu EU:n nimisuojajärjestelmässä luokkaan Aito perinteinen tuote (APT). Euroopan komissio hyväksyi karjalanpiirakan nimisuojadokumentit vuonna 2003. Tällä hetkellä laktoositon maitojuoma ei ole sallittu ainesosa karjalanpiirakassa. Euroopan unionin säädöksissä maitojuomaa ei määritellä maidoksi, joten sitä ei voi käyttää nimisuojatun karjalanpiirakan valmistuksessa.\nTuotteen nimisuojaa voi hakea usea tuottaja yhdessä tai tuottajia edustava järjestö tai organisaatio. Hakija määrittelee tuotteen ainesosat, ja hakijalla on mahdollisuus hakea muutosta nimisuojaan. Karjalanpiirakan nimisuojaa on alun perin hakenut Pohjois-Karjalan Maaseutukeskus. Ruokaviraston ja kunnallisten elintarvikevalvontaviranomaisten tehtävänä on valvoa, että tuotteen valmistus on hyväksytyn nimisuojan mukaista.


valokuva | Kuvaa Hakemassa\n6 helmikuun, 2014 by Janne Järvinen Jätä kommentti\nKävimme tapaamassa jääveistäjää Timo Koivistoa Porvoossa. Ilta ehti jo pimetä ja itsellä ei tietenkään ollut salamaa stillikameraan mukana. Päästiin perille ja Timo johdatti meidät kuusimetsän reunustamalle pimeälle takapihalleen. Hetken jo […]\n24 tammikuun, 2014 by Janne Järvinen 2 kommenttia\nTorstaina puolenpäivän jälkeen tuli tieto, että Itella aloittaa rankat YT:t, jotka kohdistuvat postinjakajiin. Joten siltä istumalta hakemaan kuvaa sekä valokuvaa että videota postinjakajista. Kuulimme toimittaja Esa Juntusen kanssa hississä matkalla […]


Patrik Laine veivasi komean osuman New Jerseyn verkkoon\nKoti Uutiset Patrik Laine veivasi upean maalin – huima vire jatkuu\nPatrik Laine veivasi upean maalin – huima vire jatkuu\nColumbus Blue Jacketsin suomalaishyökkääjä Patrik Laine jatkaa huimaa virettään. Viime yönä syntyi upea osuma New Jersey Devilsiä vastaan.\nColumbus Blue Jackets kohtasi viime yönä New Jersey Devilsin. Columbus voitti kotiottelussaan New Jerseyn lukemin 4-3.\nOttelun voittomaalista vastasi kuumaakin kuumemmassa vireessä oleva suomalaishyökkääjä Patrik Laine. Laine veivasi itsensä puolustajien välistä tekopaikkaan ja iski kiekon terävällä laukauksella maaliin. Voit katsoa videon osumasta alta.\nPatrik Laine veivaa upean osuman\nLaine saalisti ottelussa lisäksi yhden syöttöpisteen. Suomalaishyökkääjä on iskenyt edelliseen 14 otteluun tehot 14+9=23. Kyseisen tarkastelujakson aikana Laine on jäänyt pisteittä vain kahdesti. Koko kauden saldo Tesoman Tykillä on 20+18=38 ja pelattuja otteluita vyölle on kertynyt 35.\nLaineen edustama Columbus Blue Jackets on tällä hetkellä omassa divisioonassaan viidentenä, kahdeksan pisteen päässä viimeisellä pudotuspelipaikalla majailevasta Washington Capitalsista. Mikäli Blue Jackets jää ulos pudotuspeleistä, on sanomattakin selvää, että Suomen joukkue tarvitsee Laineen tehoja keväällä pelattavissa MM-kotikisoissa.\nEdellinen artikkeliVenäläislehti: Markus Granlund jättää Salavat Julajev Ufan!\nSeuraava artikkeliKuva: Hartwallin kyltit kiskotaan pois Jokereiden kotihallista – jatkossa nimenä Helsinki Halli Oy


Syöpäjärjestöjen aattelepaite.fi haluaa edistää miesten terveyttä - miehet kuolevat kuusi vuotta naisia aiemmin | KD-Lehti\nSeuraava Kuluttajat luottavat omaan talouteensa, mutta usko Suomen talouteen hiipuu Edellinen KD Nuorten puheenjohtaja Aleksi Sarasmaa: Koulutuksesta leikkaaminen on leikkaamista nuoremmilta sukupolvilta\nSyöpäjärjestöjen aattelepaite.fi haluaa edistää miesten terveyttä – miehet kuolevat kuusi vuotta naisia aiemmin\n27.11.2018 klo 09:32 Kotimaa KD Lehti\nTupakasta erossa pysyminen vähentää syöpäriskiä merkittävästi.\nSyöpäjärjestöjen Aattelepaite.fi:n keulahahmona on Iron Maidenin Bruce Dickinson. Ero miesten ja naisten odotetun eliniän välillä on kaventunut, mutta miehet kuolevat silti kuusi vuotta naisia aiemmin.\nAattelepaite.fi on suunniteltu ennen kaikkea miesten terveyden edistämiseen. Sivustolla tarinat ja huumori ovat keskeisessä roolissa. Tieto ja tarinat ovat enimmäkseen videoina.\nBruce Dickinson on yli 100 miljoonaa levyä myyneen Iron Maiden -yhtyeen laulaja, lentäjä ja yrittäjä. Hän kertoo oman tarinansa nielusyöpään sairastumisesta ja terveellisten elintapojen merkityksestä myös sairaudesta selviytymiseen. Bruce kehottaa pysymään erossa tupakka- ja nikotiinituotteista\n– Haluan olla mukana levittämässä tietoa HPV-viruksesta ja syövästä. Miesten kohdalla niihin liittyy turhaa häpeää ja potilaan syyllistämistä, jota haluan osaltani olla poistamassa avoimuudella, Bruce Dickinson sanoo.\nMaalaislääkäri Kiminkinen ja Jope Ruonansuun sketsihahmo ”Kaikkonen isosta sairaalasta” antavat sivuilla lääkärin neuvoja.\nRavitsemusterapeutti Mikko Rinta kertoo terveellisestä ravinnosta ja tapahtumatuottaja Mikko Hultman jakaa oman tupakoinnin lopettamistarinansa. Sivustolta löytyy myös personal trainer Seppo Rajaniemen liikuntavinkkejä.\n– Aattelepaite.fi -sivusto on tavoittanut hyvin miehet. Sivuston videot herättelevät pohtimaan omaa terveyttä sekä antavat tietoa ja tukea helposti omaksuttavasti, sanoo kehittämispäällikkö Virve Laivisto.\nEro miesten ja naisten odotetun eliniän välillä on kaventunut, mutta miehet kuolevat silti kuusi vuotta naisia aiemmin. Sosioekonomisten erojen vaikutus elinajanodotteeseen on sukupuolta merkittävämpi. Esimerkiksi 35-vuotias työntekijämies elää keskimäärin 74-vuotiaaksi, kun johtavassa asemassa oleva mies elää 80-vuotiaaksi. Naisilla vastaava elinajanodotteen ero on runsaat kolme vuotta.\nNaisten ja miesten elintavoissa eniten eroa on alkoholin käytön ja ruokavalion osalta. Sukupuolten erot ovat vähäiset liikunnan määrissä ja tupakoinnin suhteenkin erot ovat tasoittumassa. Tupakointi on vähentynyt Suomessa merkittävästi. Tupakointi on kuitenkin edelleen yksi keskeisimmistä väestöryhmien välisten terveyserojen selittäjistä.\nMiehet elävät vaarallisempaa elämää kuin naiset. He ottavat naisia useammin riskejä liikenteessä. Myös tapaturma-, itsemurha- ja väkivaltakuolemat ovat yleisempiä miehillä.\nKorkea koulutus ja sosioekonominen asema suojaavat varsinkin miehiä aikaiselta kuolemalta. Parisuhdekin suojaa. Se vaikuttaa miesten elinikään enemmän kuin naisten. Miehillä yksinäisyys korostaa myös muita ongelmia.\nParisuhdekin suojaa. Se vaikuttaa miesten elinikään enemmän kuin naisten. Miehillä yksinäisyys korostaa myös muita ongelmia.\nNaisilla taas sosiaaliset suhteet ovat suojaavia tekijöitä. Naiset käyttävät enemmän terveyspalveluja ja pitävät paremmin huolta terveydestään kuin miehet keskimäärin.\nNaiset hankkivat ennaltaehkäisevää tietoa internetistä sairauksien ehkäisemisestä ja terveyden sekä hyvinvoinnin ylläpitämisestä. Naisille suunnattuja terveyslehtiä ja sivustoja on paljon. Usein kirjoittajina ovat myös naiset. Tällöin myös kuvamaailma ja tyyli ovat väistämättä naisten näkökulmasta suunniteltuja.\nAatteleppaite.fi on osa Ilman syöpää –sivustoa, jolta löytyy myös vastaavasti naisille suunnattu syöpäriskeistä tiedottava osio.\nIron Maiden -yhtyeen keulahahmo Bruce Dickinson on myös lentäjä ja syövän kanssa kamppaileva keski-ikäinen mies. Hän on antanut kasvonsa Syöpäjärjestöjen aattelepaite.fi -kampanjaan. (Kuva John McMurtrie)


Kukaan Vakuutus Oma Koti Jos Minulla ei ole aita ympärille Oma allas ? - Tips for you - Tipsed.Com\nKukaan Vakuutus Oma Koti Jos Minulla ei ole aita ympärille Oma allas ?\nuima-allas voi olla loistava viihtyvyys kotiin, mutta se on myös todistettu riski.Vuonna 2008 oli 70000 vammoja Yhdysvalloissa johtuu takapihalla altaat.Jos allas ei ole aita, saatat löytää vakuutusyhtiöt ovat varovaisia antaa sinulle kattavuus tai veloittaa enemmän.Varmista, että olet etukäteen teidän vakuutuksenantaja noin altaan ja turvatoimet paikallaan ympärillä.\nKun olet ostamassa kotivakuutus, keskustele agentti noin allas ja selvittää, mitä termejä tarjotaan.Jos ei mainita, että kotisi on uima-allas, tai että allas ei ole aita, voit mitätöidä koko politiikkaa, jos tämä on myöhemmin löysi oman vakuuttaja.\nJos huomaat, että allas ei ole vakuutus tai on erityisesti suljettu pois alla säännöllisesti politiikan, voit ehkä ostaa lisää vahvistettaviksi kattavuuden että käsitellään nimenomaan allas.Saatat huomata, että tämä vaihtelee joka alueen maa olet. Jos asut etelään tai lounaaseen, jossa takapihalla altaa\nt ovat yleisiä, sinun on vähemmän ongelmia että koilliseen.\nKysy lisäkustannuksia teidän politiikkaa vakuuttaminen allas tai ilman aita.Sitten saada lainauksia asentamiseksi aita vakuutusyhtiön tekniset tiedot.Vertaa kustannukset ennen kuin teet päätöksen.Saatat huomata, että allas aita maksaa itsensä muutamassa vuodessa.Sinun tulisi myös harkita henkilökohtaiset vastuut, ja noin mahdolliset kustannukset velan oikeusjuttu Jos joku vahingoittaa itseään omalla allasalueella.\nTarkista asia paikallisilta kuntien viranomaisille niiden määräyksiä allasta.Monet yhteisöt pitävät altaat "houkutteleva riesa" - toisin sanoen, vaarallinen tuote todennäköisesti houkuttelee lapsia ja muita tunkeilijoita, jotka voivat sitten satuttaa itseään.Saatat huomata, että kaupunkisi edellyttää, että sinulla allas aita tai kohtaavat oikeudellisia seuraamuksia.\nKuinka rekisteröityäSole Proprietorship Texas\nMiten aloittaaMedical Transportation Service\nMiten saada maksettua Artikkelit


Vs: Nelosen kanavat ei näy, ellei laita nauhoitusta päälle? - sivu 4 - Telia Yhteisö\nKiitoksia @kiisseli67 vinkeistä, mutta digiboksin resetoinnilla ei ollut mitään vaikutusta ts. Nelosen kanavat eivät vieläkään näy ilman, että tallentaisin ohjelman.\nMuokattu 01-09-2019 11:01\nOnhan sinulla Telian palvelureititin käytössä?\nTäällä lisää asiasta : https://www.telia.fi/asiakastuki/tv-ja-viihde/telia-tv-digiboksi-laajakaistalla/kayttoonotto-4302W\nKiitos @kiisseli67 nyt alkoi boksi pelittämään normaaliin tapaan. (y)\nJabadabaduu, nyt näkyy Nelosen kanavat digiboksilla suoraan ilman tallentamista. Tänään oli tullut digiboksille uusi ohjelmisto. Tämä on suuri juttu meille, joilla on vain mobiililaajakaista käytettävänä 🤓\nNo ei meillä näy vaikka päivitin boxin...?\nNäkyikö että on uusi ohjelmisto saatavissa?\nMeillä on Telian yhteys kotiin mobiilinetti ja Arris VIP 4302 digiboksi.\nKirjoitettu 12-02-2020 20:36\nMuokattu 13-02-2020 15:03 ReOlivia\nJoo, ja tosiaan päivitin. Olin aspaan yhteydessä ja nyt ongelma taitaa olla se, että nettiyhteys on Elisalta. Toimii siis muuten, mutta nelonen ei tuu suorana.\nKirjoitettu 12-02-2020 21:08\nMuokattu 13-02-2020 15:01 ReOlivia\nAhaa, jospa se myöhemmin toimisi myös muilla laajakaistoilla 🤔\nEdit. Eipä taida toimia 🙄\nKoskien siis Nelosen kanavia, kun on käytössä Telian digiboksi.\nEdit ReOlivia: Lyhennetty lainausta


Tiesitkö tästä Googlen Äänenvahvistimesta Android-puhelimille? Sai nyt tuen myös Bluetooth-kuulokkeille | Mobiili.fi\nPetri Tapala | Julkaistu 9.6.2020, klo 19:05\nGooglen Äänenvahvistin -sovellus.\nGooglen näppärä Äänenvahvistin-sovellus tukee nyt myös Bluetooth-kuulokkeita. Sovellus auttaa kuulemaan paremmin vaikkapa yleisötilaisuuden puhujaa.\nGooglen Äänenvahvistin-sovellus toimii ikään kuin kuulokojeen tavoin vahvistaen ympäristön tai oman älypuhelimen ääniä. Sovelluksen avulla voi kuulla paremmin esimerkiksi ympärillä käytävää keskustelua tai vaikkapa luennoitsijaa helposti Android-puhelimen ja kuulokkeiden avulla.\nSovellus sisältää kaksi liukusäädintä, jolla voi mukauttaa äänenvahvistusta omia mieltymyksiä tukevaksi ja valita, kuinka paljon häiritseviä taustaääniä vaimennetaan. Googlen mukaan sovelluksen tulisi erottaa esimerkiksi puhe taustahälystä ja näin korostaa vain hyödyllisiä ääniä.\nÄänenvahvistin tukee nyt myös langattomia Bluetooth-kuulokkeita ja vahvistaa aiempaa paremmin vaikkapa sovelluksen käytön luennolla. Kun puhelimen asettaa puhujan lähelle, kuulee puheen sitten selkeämpänä ja kovaäänisempänä kuulokkeiden kautta. Myös langallisia kuulokkeita tuetaan toki edelleen.\nÄänenvahvistin on ladattavissa Google Play -kaupasta. Toimiakseen se vaatii vähintään Android 6.0 -ohjelmistoversion.\nÄänenvahvistin aktivoidaan Androidin asetusten Esteettömyys-valikosta, minkä jälkeen vahvistustoimintoa voi muokata sovelluksen kautta.\nLue seuraavaksi: Bloomberg: Apple julkistamassa Mac-tietokoneiden siirtymän omiin ARM-pohjaisiin suorittimiin WWDC:ssä parin viikon päästä


ReceiptHeron ja Eurocardin yhteistyö tuo digitaaliset kuitit helpottamaan arkea | ReceiptHero\nReceiptHeron ja Eurocardin yhteistyö tuo digitaaliset kuitit helpottamaan arkea\nReceiptHero ja Eurocard, Pohjoismaiden johtava yrityskorttien myöntäjä, ovat allekirjoittaneet yhteistyösopimuksen.\nYhteistyön myötä Eurocardin maksukortteja käyttävät yritys- ja yksityisasiakkaat voivat tulevaisuudessa vastaanottaa digitaalisia kuitteja Eurocardin sovelluksiin. Eurocardin yrityskortit, jotka ovat tuhansien yritysten käytössä ympäri Pohjoismaita, tulevat olemaan ensimmäiset maksukortit, jotka tullaan integroimaan ReceiptHeroon. ReceiptHeron välittämät digitaaliset kuitit helpottavat ja tehostavat merkittävästi Eurocardin yritysasiakkaiden matkalaskuprosessia ja kirjanpitoa. Tällä hetkellä näihin manuaalisiin prosesseihin menevää aikaa voidaan näin säästää jopa useita tunteja. Tämä ratkaisu helpottaa myös yksityisasiakkaiden talouden hallintaa.\n” Eurocardin liittyminen ReceiptHero-alustaan sinetöi digitaalisten kuittien paikan tärkeänä osana asiakkaille tulevaisuudessa tarjottavia palveluita. Yhteistyön myötä tuhannet yritykset ja yksityisasiakkaat voivat pian vastaanottaa digitaalisia kuitteja kauppiailta suoraan älypuhelimensa Eurocard-sovellukseen. Digitaalisia kuitteja lähettäville kaupoille sovellukset ovat uusi ja mielenkiintoinen kanava yksityisasiakkaiden tavoittamiseksi,” Joel Ojala, Toimitusjohtaja, ReceiptHero Oy.\n“Pohjoismaiden suurimpana yrityskorttien myöntäjänä Eurocardilla on pitkä historia pohjoismaisten yritysten maksuratkaisujen parantamisessa ja kehittämisessä. Yksi pitkäaikaisimmista haasteista yrityksille on ollut heidän yrityskortteja käyttävien työntekijöidensä paperikuittien käsittely. Me Eurocardilla olemme panostaneet paljon tämän kuittivirran digitalisoimiseen viimeisten kahden vuoden aikana. Tällä sopimuksella haluamme näyttää niin yrityksille, kauppiaille ja muille yhteistyökumppaneille, että olemme vahvasti sitoutuneet kuittien digitalisoimiseen Pohjoismaissa “, kertoo Mads Moesgaard, Nordic Business Manager, Eurocard.\nEurocardin ja ReceiptHeron yhteistyö osoittaa, että digitaaliset kuitit eivät ole enää vain kaukainen tulevaisuuden visio. Nämä ovat todistetusti kiinteä osa modernia taloushallintoa ja palveluja, joita yritykset sekä kuluttajat olettavat kauppojen heille tarjoavan.\nEurocard on Pohjoismaiden johtava yrityskorttien myöntäjä. Tavoitteemme on, että yritys- ja yksityisasiakkaamme voivat huolehtia maksuistaan turvallisesti, tehokkaasti ja helposti. Tarjoamme turvallisia ja helppokäyttöisiä maksuratkaisuja sekä maksamisen tehostamiseen liittyviä palveluita kaiken kokoisille yrityksille ja organisaatioille. Lisäksi tarjoamme hallinnoinnin ja seurannan työkaluja, jotka ovat räätälöitävissä niin kansallisille kuin kansainvälisillekin toimijoille. Olemme yksi maailman laajimmin hyväksytyistä maksukorteista, ja olemme asettaneet standardit muille maksukorteille jo vuodesta 1965. Lisätietoja osoitteesta eurocard.com\nReceiptHero on kuittien sähköistämiseen keskittynyt yritys. ReceiptHero on kaupasta riippumaton ratkaisu, eli jokaisella kaupalla ei tarvitse olla omaa eKuitti-palvelua. Tällä hetkellä jo yli 1 000:sta ravintolasta, kaupasta ja taksista on mahdollista saada ReceiptHeron välittämiä eKuitteja.


Myyntiehdot - mResell.fi Myyntiehdot - mResell.fi\nNäitä Myyntiehtoja sovelletaan mResell AB:n, (SE556885537201) (”mResell AB”) ja sen asiakkaan (”Myyjä”) välisessä kauppasuhteessa. Tässä yhteydessä kauppasuhteella viitataan tilanteeseen, jossa mResell toimii ostajan roolissa. mResell on rekisteröity yritys, joka hallinnoi ja ylläpitää mresell.fi -verkkokauppaa. Myyjä voi olla yksityishenkilö tai yritys. Alle 16-vuotias yksityishenkilö voi toimia Myyjänä vain huoltajan kirjallisella suostumuksella.\nNämä myyntiehdot on päivitetty 06.10.2021 ja ne ovat voimassa toistaiseksi. mResell pidättää oikeuden muuttaa näitä myyntiehtoja yksipuolisella päätöksellä ilman ennakkoilmoitusta, mikäli sopimuksen sisältö ei muutu toisen osapuolen kannalta olennaisesti. Muutokset astuvat voimaan välittömästi.\nMyyjä myy mResellille omistamansa Applen tuotteen sekä halutessaan laitteen alkuperäiset oheistarvikkeet (esim. virtalähde, latausjohto, yhteyskaapelit jne.) (“Tuote”). mResell on tarjonnut Tuotteesta tietyn hinnan (”Hinta-arvio”) Myyjän antaman tuote- ja kuntokuvauksen sekä Tuotteeseen sisältyvien oheistarvikkeiden perusteella.\nYritykset: EU ALV-numeron omaaville yrityksille laitemyynnin yhteydessä sovelletaan ALV 0% verotusta, joten maksamme laitteen pois lukien ALV:n.\nYksityishenkilöt: Laitemyyntiin sovelletaan marginaaliveromenettelyä.\nKuntoluokat on määritelty seuraavasti:\nHyvä: Tuote on hyvässä käyttökunnossa. Tuotteen rungossa voi olla yksittäisiä kevyitä käytön jälkiä, pieniä lommoja tai naarmuja, mutta suurempia puutteita tai jälkiä ei ole. Tuotteen näytön tulee olla naarmuton. Kannettavan tuotteen akun tulee olla hyväkuntoinen, ja sen tulee läpäistä akkutesti.\nKäytön jälkiä: Tuote on hyvässä käyttökunnossa. Tuotteen rungossa voi olla useampia kevyitä käytön jälkiä, pieniä lommoja tai naarmuja, mutta suurempia puutteita tai jälkiä ei ole. Näytössä voi olla yksittäinen hiusnaarmu. Kannettavan tuotteen akun tulee olla hyväkuntoinen, ja sen tulee läpäistä akkutesti.\nKohtalainen: Tuote on kohtalaisessa käyttökunnossa. Siinä on selkeitä käytön jälkiä, lommo tai muu vastaava puute. Tuote on kuitenkin toimintakunnossa ja näyttö on ehjä. Kannettavan tuotteen akun tulee olla hyväkuntoinen, ja sen tulee läpäistä akkutesti.\nTuotteessa ei saa olla halkeamia, murtumia, kaiverruksia tai sidosaineella kiinnitettyjä suojakuoria. Tuotteessa ei saa olla kolmannen osapuolen valmistamia osia (Applen ulkopuolisia tarvikeosia), eikä kolmannen osapuolen akkua, virtalähdettä tai latausjohtoa. Virtalähteen tulee olla ehjä ja latausjohdon suojakuori ei saa olla vaurioitunut. Virtalähteessä tulee olla pohjoismainen pistokeliitäntä sekä virtalähteen tulee olla kosmeettisesti hyvässä kunnossa.\nUusien tuotteiden (ikä alle kuusi kuukautta) sekä avaamattomien tuotteiden mukana tulee toimittaa kopio alkuperäisestä ostokuitista.\nMyyjän hyväksyttyä saamansa Hinta-arvion hän toimittaa Tuotteen postitse mResellin rahtikirjalla tarkastettavaksi mResellin laitetarkastukseen osoitteeseen mResell Service AB, Gästrikegatan 22, 11362 Tukholma, Ruotsi. Rahtikirja toimitetaan myyntitilauksen hyväksymisen jälkeen Myyjän ilmoittamaan sähköpostiosoitteeseen. Tuote tulee postittaa 10 päivän kuluessa myyntitilauksen hyväksymisestä.\nMyyjä vastaa Tuotteen oikeanlaisesta pakkaamisesta ja lähetykseen liittyvistä riskeistä siihen saakka, kunnes mResell on vastaanottanut Tuotteen. Pakkauksen sisällä on oltava riittävästi pehmustetta suojaamassa Tuotetta. mResell vakuuttaa lähetykset kuljetuksen aikana tapahtuvien vaurioiden varalta. Vakuutus kattaa huolellisesti paketoidun tuotteen tarjottuun ostohintaan asti.\nmResell ilmoittaa Myyjälle sähköpostitse, kun Tuote on saapunut ja vastaanotettu mResellin huoltoon.\nTarkastuksen (noin 2-5 arkivuorokautta) jälkeen Hinta-arvio vahvistetaan (”Vahvistettu hinta”). Mikäli Vahvistettu hinta on sama kuin Hinta-arvio, Tuote siirtyy ilman erillistä ilmoitusta maksuvaiheeseen. Mikäli Tuotteen tarkastusprosessissa ilmenee poikkeamia Myyjän ilmoittamasta, tai Tuotteessa ilmenee muita virheitä tai puutteita, voidaan alkuperäistä hintaa muuttaa (”Muutettu hinta”). Hinnan muutoksen voi aiheuttaa esimerkiksi Tuotteen ulkoisen kunnon poikkeama ilmoitetusta kuntoluokituksesta, komponenttivaurio tai muu vastaava puute. Lisäksi, mikäli kannettavan laitteen akku ei läpäise akkutestiä, voidaan alkuperäistä Hinta-arviota muuttaa. Tarkastusprosessissa Tuotteen sisältämät tiedostot hävitetään. mResell AB ei korvaa välillisiä tai taloudellisia vahinkoja, mikäli tiedostojen hävityksessä on tapahtunut virhe. Myyjä vastaa tiedostojensa varmuuskopioinnista ennen Tuotteen toimittamista. Laitteiden mukana toimitetut käytetyt suojakalvot ja SIM-kortit hävitetään tarkastusprosessissa.\nMaksun suorittamiseen asti mResell pidättää oikeuden peruuttaa korvauksetta ja yksipuolisesti kaupan. Kaupan mahdollisesta peruuntumisesta ilmoitetaan Myyjälle sähköpostitse. Kaupan peruuntuessa mResell toimittaa Tuotteen takaisin Myyjälle alkuperäisen toimitustavan mukaisesti. Palautusosoitteen tulee sijaita Suomessa. Mikäli Myyjä peruu kaupan, tai mResell peruu kaupan Myyjän huolimattomuuden tai Tuotteessa ilmenneen merkittävän virheen tai puutteen vuoksi, mResellillä on oikeus toimittaa Tuote takaisin Myyjälle vasta sen jälkeen, kun Myyjä on maksanut käsittely- ja toimituskustannukset mResellin ilmoittamalle tilille. Käsittely- ja toimituskustannus on tietokonetta kohden 39,00 euroa ja mobiililaitetta kohden 29,00 euroa. Hinnat sisältävät voimassaolevan arvonlisäveron. Mikäli käsittely- ja toimituskustannusta ei ole kahden (2) kuukauden kuluessa kokonaisuudessaan maksettu, siirtyy Tuotteen omistus mResellille.


Ei sata vaan 35 lasta yhtä lastensuojelun työntekijää kohti – Työryhmä ehdottaa rajausta lakiin - Suomenkuvalehti.fi\nEi sata vaan 35 lasta\nLastensuojelun asiakkaina on 70 000 lasta ja nuorta. Lastensuojeluun tarvittaisiin 115 sosiaalityöntekijää lisää.\nsuoraan sanoen 11.09.2020 06:00\nSosiaali- ja terveysministeriön asettama työryhmä ehdottaa, että sosiaalityöntekijällä voisi olla enintään 35 lasta asiakkaana. Paljonko yhdellä sosiaalityöntekijällä on nyt asiakkaita, STM:n neuvotteleva virkamies Susanna Hoikkala?\n”Asiakasmäärä vaihtelee alueittain. Parhaimmillaan asiakasmäärä on jo alle 35 lasta, mutta pahimmillaan työntekijän asiakasmäärä voi olla jopa sata lasta.”\nPaljonko uusia sosiaalityöntekijöitä tarvitaan, ja paljonko tulee kustannuksia?\n”Hinnaksi on arvioitu 6,9 miljoonaa euroa. Lastensuojelun sosiaalityöhön tarvittaisiin 115 sosiaalityöntekijää lisää.”\nLastensuojelun asiakkaina on noin 70 000 lasta ja nuorta. Missä tilassa suomalainen lastensuojelu on?\nLastensuojelussa yhdet kädet huolehtivat jopa kuudestakymmenestä lapsesta – vaikka selvitykset suosittelevat muuta\nKunnissa kehitellään pika-apua avioeroihin ja huoltajuusriitoihin – ”Mies pelkää, että vastassa on kaksi naista, entinen vaimo ja lastenvalvoja”\nlastensuojelu, sosiaali- ja terveysministeriö


Lennot Islantiin 125 euroa ja New Yorkiin 239 euroa (*päättynyt*) | Lentodiilit\nLennot Islantiin 125 euroa ja New Yorkiin 239 euroa (*päättynyt*)\nJulkaistu 22.11.2018 12 kommenttia\nIcelandairin lennot tammi-maaliskuussa Helsingistä Reykjavikiin ovat varattavissa halvimmillaan 125 eurolla ja New Yorkiin 239 eurolla ja Helsinki – Reykjavik – New York – Helsinki lennot 288 eurolla Skyscannerin kautta. Tarjouslentoja on myynnissä tiistaihin 27.11.2018 saakka.\nKorkeiden laukkumaksujen takia Icelandairin lennot sopivat parhaiten pelkkien käsimatkatavaroiden kanssa matkustaville.\nEsimerkkilentoja Reykjavikiin (tarjouslentoja on myynnissä myös muille päiville)\n9.-13.1., 124 €\n17.-22.1., 124 €\n21.-27.1., 124 €\n2.-7.2., 124 €\n12.-17.2., 124 €\n18.-26.2., 124 €\n28.2.-5.3., 124 €\n7.-12.3., 125 €\n16.-19.3., 125 €\n21.-27.3., 125 €\n28.3.-1.4., 124 €\n9.-14.1., 239 €\n11.-16.1., 239 €\n19.-26.1., 239 €\n19.-24.1., 239 €\n30.1.-4.2., 239 €\n31.1.-6.2., 239 €\n5.-12.2., 239 €\n27.2.-4.3., 239 €\n28.2.-6.3., 239 €\n5.-11.3., 239 €\n13.-18.3., 239 €\n21.-26.3., 239 €\n30.3.-3.4., 239 €\nHelsinki – New York 15.1., New York – Reykjavik 21.1., Reykjavik – Helsinki 25.1., 297 €\nHelsinki – New York 20.1., New York – Reykjavik 27.1., Reykjavik – Helsinki 30.1., 297 €\nHelsinki – Reykjavik 2.2., Reykjavik – New York 5.2., New York – Helsinki 12.2., 288 €\nHelsinki – New York 28.2., New York – Reykjavik 6.3., Reykjavik – Helsinki 9.3., 297 €\nHelsinki – Reykjavik 3.3., Reykjavik – New York 6.3., New York – Helsinki 11.3., 288 €\nAvainsanat: Chicago, Florida, Halvat lennot, Icelandair, Islanti, New York, Orlando, Reykjavik, Seattle, Washington\n12 kommenttia aiheesta “Lennot Islantiin 125 euroa ja New Yorkiin 239 euroa (*päättynyt*)”\nTimo on 28.11.2018 at 12:43 said:\nEi nuo matkalaukkujen hinnat ole mun mielestäni korkeat. Kun varaa lentoyhtiön omien sivujen kautta, niin ekan matkalaukun hinta yhteen suuntaan on 40 euroa. Toinen matkalaukku maksaa sitten 88 euroa.\nKaro on 23.11.2018 at 16:04 said:\nPaljonko laukut maksavat new Yorkiin ?\nLentodiilit on 23.11.2018 at 16:47 said:\nIcelandairin laukkumaksut ovat erittäin korkeita, joten ruumalaukun kanssa reissatessa kannattaa harkita toisen lentoyhtiön lennoilla matkustamista.\nSanna on 25.11.2018 at 00:08 said:\nIlmeisedti alle 23kg ruumalaukku maksaa 88€/suunta.\nLillis on 22.11.2018 at 22:25 said:\nOnkohan mitään Pohjois-Amerikan Black Friday-tarjouksia kesäkuulle? Nämä kaikki kun näyttävät koskevan vain kevään lentoja, mikä on todella harmi.\nLisäksi olisi mahtavaa joskus nähdä tarjouksia lennoista, joissa meno esim New Yorkiin ja paluu San Franciscosta tjms (haaveissa siis matka rannikolta rannikolle).\nLentodiilit on 22.11.2018 at 22:38 said:\nKesäkuulle ei ole Black Friday -tarjouksia, mutta Air France-KLM ja Lufthansa ovat aiemmin syksyllä myyneet ~300 euron lippuja kesäkuulle myös länsirannikolle ja Kanadaan. => Todennäköisesti ainakin kesäkuun parille ekalle viikolle tulee myöhemmin myyntiin mielenkiintoisia tarjouslentoja.\nKäytännössä kaikkia meidän julkaisemia saman lentoyhtiön Pohjois-Amerikan tarjouslentoja voi yhdistellä siten, että menolento saapuu esim. Nyciin ja paluu lähtee esim. Kaliforniasta, Meksikosta tai Kanadasta. Yhdistelmälentojen etsiminen on valmiin esimerkin pohjalta helpompaa, joten voisimme jatkossa lisätä muutamia esimerkkejä postauksiin.\nJulia on 22.11.2018 at 18:09 said:\nKauankohan nämä hinnat ovat voimassa?\nLentodiilit on 22.11.2018 at 18:10 said:\nHintasääntöjen mukaan näitä Icelandairin lentoja pitäisi olla myynnissä tiistaihin 27.11.2018 saakka myynnissä.\nMainitaanpa samalla, että tämän tarjouksen julkaisemisen jälkeen olemme löytäneet halvempia lentoja Floridaan. Air France-KLM:n lentoja Orlandoon tammi-maaliskuulle on myynnissä 300 eurolla.\nMari Mäntynen on 22.11.2018 at 16:38 said:\nPaljonkohan maksaa lisää jos matkalaukun haluaa mukaan New Yorkiin?\nJohanna on 22.11.2018 at 21:02 said:\nJomppa on 22.11.2018 at 07:58 said:\nOnnistuuko näillä Icelandairin tarjouslennoilla stop over Islannissa?\nLentodiilit on 22.11.2018 at 08:02 said:\nOnnistuu, tosin stopver nostaa lippujen n. 60 eurolla. Sivua hieman alemmaksi vierittämällä löydät esimerkkejä.\n« 4 päivää Amsterdamissa 227 euroa\nLennot Meksikoon 321 euroa (*päättynyt*) »


Sosiaalisen median suunnitelma : Suomenselän Osuuspankki - Theseus\nSosiaalisen median suunnitelma : Suomenselän Osuuspankki\nIso-Junno, Jenna (2018)\nOpinnäytetyön tarkoituksena oli laatia Suomenselän Osuuspankille sosiaalisen median suunnitelma. Opinnäytetyön ensimmäisenä tavoitteena oli perehtyä sosiaaliseen mediaan. Toisena tavoitteena oli tutustua sosiaalisen median suunnitelman suunnitteluprosessin eri vaiheisiin. Kolmantena tavoitteena oli analysoida Suomenselän Osuuspankin ja sen lähimpien kilpailijoiden sosiaalisen median käytön nykytilannetta.\nOpinnäytetyön teoriaosuus käsittelee sosiaalista mediaa ja sosiaalisen median suunnitteluprosessia kokonaisuudessaan. Ensin määritellään sosiaalinen media käsitteenä, minkä jälkeen analysoidaan sosiaalisen median hyötyjä ja haasteita yrityksille. Työssä perehdytään myös sosiaalisen median käyttöön yrityksen markkinointikeinona, minkä jälkeen tutustutaan tarkemmin sosiaalisen median eri kanaviin. Sosiaaliseen mediaan tutustumisen jälkeen perehdytään vielä sosiaalisen median suunnitteluprosessin eri vaiheisiin.\nOpinnäytetyön empiiriseksi osaksi muodostuu teoreettisen osion pohjalta sosiaalisen median suunnitelma Suomenselän Osuuspankille. Suunnitelma on rakennettu vaihe vaiheelta huomioiden kaikki suunnitteluprosessiin kuuluvat vaiheet. Suunnitelmassa on huomioitu myös toimeksiantajan kanta muun muassa sosiaalisen median kohderyhmään ja tavoitteisiin liittyen. Opinnäytetyön empiirisessä osassa lisäksi analysoidaan Suomenselän Osuuspankin sosiaalisen median käytön nykytilannetta sekä tutustutaan lähimpien kilpailijoiden nykytilanteeseen.


Blogi – Sivu 2 – Äitiyden Ilo\nEteeriset öljyt synnytyksessä Miksi käyttää eteerisiä öljyjä raskauden aikana ja synnytyksessä? Eteerisillä öljyillä voi saada apua moneen raskauden aikaiseen vaivaan. Synnytyksessä ne auttavat synnyttäjää jaksamaan, rentoutumaan sekä piristävät tarvittaessa. Eteeriset öljyt synnytyksessä lievittävät myös tukihenkilön jännitystä ja luovat rentouttavaa tunnelmaa synnytyshuoneeseen. Eteerinen öljy valitaan kuhunkin tilanteeseen sopivaksi. Öljyjä, joita voi käyttää raskauden aikana: Yksittäiset öljyt: […]\n29.3.2016 3.2.2021 Maarit\nMitä lääkkeettömiä kivunlievitysvaihtoehtoja on, jos ei halua lääkkeellisiä kivunlievityskeinoja? Homeopaattiset aineet Eteeriset öljyt ja diffuuseri kukkatipat: Suomalaiset kukkatipat ja Bachin rescue remedy Yrttiuutteet: Frantsilan tyyneydentipat Frantsilan ruusuvesi kasvoille piristämään ja raikastamaan synnytyksen aikana Öljyt, esimerkiksi kuismaöljy alaselkään, ja navasta alaspäin synnytykseen valmistautuessa sekä synnytyksen aikana Rebozo-liina Guasha-lasta ja akupainanta Hypnobirth- hengitystekniikka sekä hymy-hengitys Synnytyslaulu Synnytystanssi […]


Tämä artikkeli julkaistiin Lemmikki-lehdessä.\nFrisco tuo hyvän mielen\nYleensä Frisco viettää tavallisia koiranpäiviä riehumis- ja ruokahetkineen. Noin kerran kuukaudessa on kuitenkin vastuullisten hommien vuoro. Silloin terapiakoira lähtee piristämään ihmisten arkea vaikkapa sairaalaan tai vanhainkotiin.\nSaapuupa amerikanpitbullterrieri Frisco minne tahansa, sen ympärille kerääntyy joukko uteliaita ihmisiä. Kaikki haluavat halata haukkujaa. Koira suhtautuu hulinaan tottuneesti ja nuuhkii iloisena uutta ympäristöään. Heiluva häntä paljastaa, että terapiakoiran työ tuntuu mukavalta.\nKun ensimmäiset silitykset on vaihdettu, Frisco usein esittää taitavimmat temppunsa. Se osaa ojentaa vuoronperään molemmat tassunsa, kunnes saa kuivattuja maksanpaloja palkkiokseen.\nNäky on niin hellyttävä, että yleisö yleensä purskahtaa nauruun. Terapiakoiran tapaaminen ei ole turhan totista touhua.\nInvalidisäätiön Orton-sairaalassa hoidossa olevat Emilia Stenman, Anette Jakobsson ja Stina Einola rapsuttelevat Friscoa innoissaan. Emilia kaipaa kotona odottavaa Nappi-koiraansa. Friscon läheisyys tuo hiukan lohtua ikävään ja sen menoa on hauska seurata muutenkin.\nKun terapiakoira saapuu paikalle, ei vierailun ohjelma ole virallinen. Lemmikkiin voi tutustua rauhassa. Yleensä Friscoa odotetaan kovasti. Vanhat tutut ovat varanneet taskunsa täyteen keksejä hemmotellakseen haukkua. Ja tälle koirallehan maistuu!\nFrisco selvästi nauttii paitsi sille varatuista herkuista myös huomion keskipisteenä olemisesta.\nVarsinainen vierailu ei yleensä kestä kauan, sillä sairaaloiden ja vanhainkotien on noudatettava omia aikataulujaan. Reilussa tunnissakin ehtii tapahtua paljon. Lisäksi vierailua on hauskaa muistella jälkeen päin, samoin kuin odotella seuraavaa kertaa.\nKoska erilaisten laitoksen arkielämässä on vain vähän vaihtelua, tuo terapiakoira tervetullutta vaihtelua tasaisiin päiviin.\n– Eräässä vanhainkodissa oli yli 90-vuotias mummo, joka ei enää muistanut edes omaa nimeään. Terapiakoiran vierailun hän kuitenkin muisti vielä seuraavana päivänäkin! Hoitajat olivat niin yllättyneitä, että soittivat minulle kertoakseen asian, iloitsee Friscon omistaja.\nLempeä ja luotettava terapiakoira\nKuka tahansa karvakorva ei kelpaa terapikoiraksi. Koska työssä joutuu tapaamaan paljon uusia ihmisiä, täytyy koiran olla ennen kaikkea luotettava ja rauhallinen. Se ei saa säikähtää yllättävissäkään tilanteissa.\n– On tärkeää, että koira nauttii siitä, mitä tekee. Vain iloinen koira voi levittää hyvää mieltä ympärilleen, kiteyttää Friscon omistaja.\nTerapiakoiraksi haluavat haukut testataan ja koulutetaan tarkoin. Vain näin voidaan varmistua siitä, että vierailut moniin paikkoihin sujuvat mukavissa merkeissä.\nMonet ajattelevat, että koska pienet pennut ovat hauskoja ja hullunkurisia leikkikavereita, ne olisivat myös mainioita terapiassa. Terapiakoiralta täytyy kuitenkin löytyä iän mukanaan tuomaa arvokkuutta.\nMelkein kaksivuotias Frisco osaa jo käyttäytyä hienosti. Kotona sille opettavat sosiaalisuutta myös karvaiset kaverit amerikanpitbullterrierit sekä amerikankääpiöterrieri.\nKohteliaasti koira käy tervehtimässä kaikki huoneessa olevat ihmiset ja nuolaisee kierroksen päätteeksi valokuvaajan kameran linssin puhtaaksi!\n- Frisco rakastaa uusia paikkoja ja vieraitakin tyyppejä yli kaiken, kertoo omistaja.\nToisaalta koira haluaa vakavan työn vastapainoksi kotioloissa myös hullutella. Se on mestari siirtelemään tavaroita pois niiden oikeilta paikoilta.\n- Jos kengät ovat kadonneet, niin tietää kyllä, että tämä kaveri on ollut asialla, omistaja nauraa.\nFrisco opettaa myös muita\nJos koirassa tuntuu olevan terapeutin ainesta, sille tehdään ensin luonnetesti. Tässä tutkitaan, kuinka hyvin eläin pystyy sopeutumaan stressaaviin tilanteisiin, kuten koviin ääniin. Testi kestää korkeintaan kolme tuntia.\n– Testi voi tuntua hiukan julmalta, mutta se ei missään tapauksessa vahingoita koiraa. Vain näin saadaan varmistettua, ettei eläin hyökkää tai lähde karkuun joutuessaan yllättävien tapahtumien keskelle, kuvailee omistaja.\nSeuraavana vuorossa on harjoitusvisiitti kokeneemman terapiakoiran kanssa. Ensimmäistä käyntiä ei koskaan tehdä yksin. Tässä koulutuksessa Frisco on korvaamaton apu.\n– Friscon vaikutusvoima on niin suuri, että oppilaat ottavat siitä automaattisesti mallia. Ne katsovat, mitä koira tekee ja toimivat sitten samalla tavalla, kehaisee omistaja lemmikkiään.\nTerapiakoiran omistaja ei saa vierailuista palkkaa, vaan kaikki perustuu vapaaehtoisuuteen. Palkinnoksi riittää yleensä hyvä mieli ja iloiset ilmeet, joita pystyy antamaan ihmisille, jotka saattavat olla esimerkiksi sairaita tai väsyneitä.\n– Koira on ihmisen paras ystävä ja tällaisissa tapaamisissa sen todella huomaa, omistaja toteaa.\nMikä ihmeen terapiakoira?\nTerapiakoiratoiminta on lähtöisin Yhdysvalloista. SATHY ry. eli Suomen amerikkalaisperäisten työkoirarotujen harrastajayhdistys on ainoa Suomessa toimiva terapiakoiratoimintaa harjoittava järjestö.\nLaitokset kuten lastenkodit, vanhainkodit ja sairaalat voivat ottaa yhteyttä SATHY ry.:hyn ja pyytää terapiakoiraa kyläilemään luokseen. Noin tunnin kestävän, virkistävän vierailun ohjelma on vapaa.\nTerapiakoiratoiminta on vapaaehtoistyöhön perustuvaa ja maksutonta. SATHY-koirien työkoiraperimä takaa ihmisystävällisen ja rauhallisen mielenlaadun, joka on terapiakoiratoiminnan ehdoton edellytys.


5G-teknologialla parempaa liikenneturvallisuutta - 5G-verkon avulla voidaan saada dataa alueilta, joihin auton oma anturointi ei kanna | Kauppalehti\n5G-teknologialla parempaa liikenneturvallisuutta - 5G-verkon avulla voidaan saada dataa alueilta, joihin auton oma anturointi ei kanna\nVTT kehittää yhteistyössä yritysten kanssa 5G-teknologiaan perustuvia uusia ratkaisuja ja palveluja tielläliikkujien turvallisuuden parantamiseksi. Onnettomuuksien vähentämiseen tähtäävä 5G-Safe-hanke keskittyy tiesääpalveluihin, teiden kunnossapitoon, automaattiajamiseen ja ajoneuvojen väliseen nopeaan 3D-näkymien välittämiseen.\n”5G-verkon siirtonopeus mahdollistaa suurten 3D-näkymien välittämisen ajoneuvojen välillä. Tämän seurauksena auton havaintojen etäisyyttä voidaan kasvattaa ja dataa saadaan alueilta, joihin auton oma anturointi ei kanna ja joita se ei näe”, sanoo hankkeen vetäjä Tiia Ojanperä VTT:ltä.\n5G-teknologia avaa niin ikään uusia ovia teiden hoitopalvelujen kannalta. ”Reaaliaikainen tiedonvälitys ja tietojen automaattinen analysointi mahdollistavat aiempaa nopeamman ja luotettavamman tiedon tiestön tilasta. Tiesäämallin tuottamia ennusteita voidaan hyödyntää liikenteen ajo-olosuhteita ja turvallisuutta koskevissa palveluissa”, kertoo kehittämispäällikkö Oiva Huuskonen Destiasta.


TPS otti kauden kolmannen kotivoittonsa – JYPin alamäki jatkui Turussa | Ilkka-Pohjalainen\nSTT-Urheilu Julkaistu 22.01.2020 21:39 (Päivitetty 22.01.2020 21:39)\nNihkeän kauden kotihallissaan pelannut Turun Palloseura onnistui keskiviikkona nappaamaan vasta kolmannen kotivoittonsa miesten jääkiekkoliigassa. Pudotuspelipaikkaa hamuava TPS kukisti alavireisen JYPin 5–2.\nTappio oli JYPille viides peräkkäinen, ja joukkue on muutamassa viikossa pudonnut sarjataulukossa kolmannelta sijalta seitsemänneksi. TPS puolestaan nousi jo pisteen päähän alemmasta pudotuspeliviivasta.\n– Ylivoimamaalit siivittivät meidät voittoon, ja onneksi kestimme lopussa JYPin rynnistyksen, TPS:n päävalmentaja Marko Virtanen sanoi.\nTPS:n maalia vartioi ensimmäistä kertaa ruotsalainen Erik Källgren, joka pikakomennuksella palkattiin korvaamaan ensi maanantaina leikkaukseen joutuvaa ykkösvahti Rasmus Tirrosta. Källgren suoriutui debyytistään hyvin ja torjui 38 laukausta.\nTPS:n toinen debytantti Lauri Tukonen jäi ottelussa pisteittä, mutta täytti päävalmentaja Virtasen mielestä paikkansa kelvollisesti.\nJYPin päävalmentaja Pekka Tirkkonen harmitteli joukkueensa jäähysumaa ja myönsi, että joukkue on kaukana syksyn hyvistä esityksistä.


Bikinit vartalotyypin mukaan\nAlennus jopa 80 % hinnasta pois ja 10 % lisäalennus koodilla SW19SALE - Ends in 28h 35m - Osta nyt!\nValitse uimapuku morfologian mukaan\nVuosittain ensimmäiset auringonsäteet saavat aikaan hillittömän pyrkimyksen hankkia täydelliset bikinit ennen lomia. Mutta miten löytää uimapuku, joka korostaa vahvuuteesi, kun täydellisen ruksetuksen saamisen on todellinen päänsärky? Eri klassiset ja originellit muodot, kuviot ja värit, mitkä ovat muodissa?\nEi paniikkia! Salaisuus on valita uimapuku, joka sopii kehon tyyppiin ja vapauta sitten maku!\nSeuraa oppaan 3 vaihetta:\n1- olen tietoinen minun morfologiasta\n3- löydän varmasti sopivat Brazilian Bikini Shopista!\nUimapuku Morfologia ns "pyramidi"\nSinulla on morfologia A, kun hartiat ovat kapeita ja hieno rintakuva, merkittty vyötärö ja leveä lantio.\nVartalosi kasvaa alaspäin, joten sinun on tasapainossa visuaalisesti keskityttävä minimoimiseen yläosassa ja huomioida alaosaa.\nYläosat: bandeau! Hapsut, röyhelöt, kaikki mikä voisi antaa enemmän rintakokoa. Voidaan myös käyttää push up pienille rinnoille tai balconette ja suorat olkaimet täydellisempää lookia varten. balconette ja suorat olkaimet\n- Alaosat: suosimme tavallisia mutta ei liikaa eikä luoda "massaa" vaikutusta. Yksinkertainen solmuton alaosa, ei liian isot, eivät liian kaukana sivuilla, mutta miksei täydelliset koru- koristeet.\n- Uimapuvut ilman olkaimia muodostavat osan tai sitten ilman hienouksia.\nparhaimmat uimapuvut päärynän tyyppiä varten\nUimapukukeho V kutsuttu "käänteinen pyramidi"\nSinulla on morfologia V jos hartiat ovat leveät ja ja kapeat lantiot.\nSiluetti on melko urheilullinen tai maskuliininen jos sinulla on pienet rinnat ja pakarat. Teille, ihanteellinen uimapuku on feminiinen uimapuku.\n- Yläosat: kolmio - yläosa korostavan pääntie kanssa tai ilman ja pehmusteet rinnan alle rinnan att tilavuutta ja solmittavat nauhat kaulassa.\n- Alaosat: lyhyet, volangit, leveät, nauhat, kuviolliset, tupsut, hapsut, pystyraitoja ... kaikilla niillä voi laajentaa alavartaloa ja antaa silmäniloa.\n- Jos haluat käyttää yksiosaisia uimapukuja, valitse epäsymmetrinen - yksi olkapää - tai avara pääntie ja solmittavat nauhat.\nMinkä uimapuvut sopivat parhaiten käänteisen kolmion muotoon\nUimapukukeho H-kutsutaan "suorakulmioksi"\nSinulla on morfologia H jos hartiat ja lantio ovat kohdakkain ja kapea vyötärö tai ei ollenkaan merkitty. Siluetti on melko suora, muutamia käyriä joka luo androgyynisen ilmeen. Tavoitteena on valita uimapuku, joka luo enemmän voimaakkuutta kokosi ylä- ja alaosassa.\n- Yläosa: kolmio-yläosa vastapainoksi neliömäisille olkapäille. Valitsemme pehmustettu tai ei, nauhat tai yksinkertaisset, push up, hapsut, röyhelöt ... Myös suositettavat ovat geometriset painatukset, trooppiset, kukat, pilkkuja jotka antavat enemmän kokoa rinnoille. Feminisiin ulkoasuihin voi myös laskea naisellinen balconette.\n- Alaosat: edetään kohti jotain, joka antaa enemmän laajempia muotoja, ryppyiset alaosat, sidottavat tai vyöllä. Graafiset painatukset ovat myös hyvät.\n- Uimapuvuiksi toimivat leikatut niskalinjat tai painatukset. Trikinit jos koko on hieman isompi.\nUimapuku suorakaiteen muotoon\nUimapuku morfologia O nimeltään "pyöreä"\nSinulla on morfologia O jos sinulla on isompi vatsa, pakarat, pyöristetty lantio, anteliaat rintaat ja hieman isompi koko.\nVartaloasi on uhkea, voit olla punastumatta, koska sinulla on arvostetttu omaisuus! Liittolainen rannalla on uimapuku, joka korostaa rintoja ja poistaa huomion vatsasta.\n- Yläosat: balconette- tyyppinen joka hyvin tukee rintoja samalla kun se imartelee. Värilläa ei ole väliä, mutta vältä räikeitä värejä.\n- Alaosat: leveät alaosat tai käännnettävät, joka voidaan taittaa haluttuun korkeuteen, piilottaa vatsaan. Alaosat korkealla vyötäröllä, jotka muokkaavat kokoa on lisäksi hyvin muodikkaat retro- lookin ansiosta!\n- Yksiosainen uimapuku- malli on usein paras - ja on myös paras siluettikuvana. Valitse pääntie kanssa. Suosimme värisävyjen sijaan hyvin värikkäitä.\nUimapuvut omenan kehon muotoon\nUimapukukeho X nimeltään "tiimalasi"\nSinulla on morfologia X jos hartiat ja lantio ovat linjassa ja sinulla onhoikka vyötärö.\nSinulla on ohut ja kapea kuva, jotka useimmat naiset kadehtivat. Sopusuhtainen, sen avulla voit käyttää mitä haluat ja nauttia!\n- Yläosat: kolmio-yläosat, bandeau, balconette, kaikki sopii sinulle! Voit käyttää kaikki fantasiat: painatukset, hapsut, neonvärit ... Joten miksi et uskaltaisi käyttää uusimpia suuntauksia kuten crop topit joilla on originellit muodot?\n- Alaosat: tangat ja leikatut, matalat, rypytetyt alaosat, nauhat lantioilla tai ohuet reunat korostavat unelmiesi kuvaa.\n- Trikinit ja uimapuvut leikkivät läpinäkyvyydellä tai olennaisilla vaikutuksilla.\nUimapukuheho Morfologia 8:\nSinulla on morfologia 8 jos hartiat ja lantio ovat linjassa selvästi koon kanssa. Toisin kuin morfologiaa X -henkilöillä, 8:lla on isommat rinnaat ja pyöristettyt lonkat.\nSiluetti on sopusuhtainen kaunis naisellinen, se on ihanteellinen morfologia!\n- Yläosat: balconette tai kolmio-yläosat nauhoilla ja vahvikkeet jotka kunnolla tukevat rintaa siinä ovat vahvuudet Painatukset tai tavalliset, seuraa toiveesi!\n- Alaosat: Sisennetty parantaa siluettia, matala vyötärö, ei solmua lantiolla. Alaosat korkealla vyötäröllä sopivat myös, joka korostaa kehoa ja ohut vyötärö. pin up vaikutus taattu!\nOs fatos de banho de uma peça ou triquínis com armações e decotes em V.\nUimapuvut kahdeksaan kuvioon


Vammautuminen | Verven toimintakykykuntoutus\nJulkaistu 27.09.2021 kategoriassa Blogi Uutiset\nVuonna 2020 vahinkovakuutusyhtiöt korvasivat Suomessa 103 700 palkansaajille sattunutta työtapaturmaa (www.tvk.fi). Viimeisimmän vuodelta 2019 olevan liikennevahinkoja koskevan tilaston mukaan vuonna 2019 liikennevahingoissa eri tavoin vammautuneita oli yhteensä 22 869 (www.lvk.fi). Suurin osa vammautuu onneksi hyvin lievästi ja pystyy palaamaan pian takaisin normaaliin arkeen. Vuosittain kuitenkin osa vammautuu vakavammin.\nVakavamman vammautumisen jälkeen elämä muuttuu äkillisesti ja vammautunut joutuu ehkä viettämään sairaalassa pitkiäkin aikoja. Useat vammautuneet tarvitsevat vammoista toipumisen ja kuntoutumisen tueksi vielä kotiutumisen jälkeenkin säännöllistä kotoa käsin toteutuvaa lääkinnällistä kuntoutusta sekä kotiin erilaisia tukipalveluita. Vammautumisen myötä arkeen tulee väistämättä myös paljon uusia asioita, eri toimijoita, ammattilaisia, hakemuksia ja päätöksiä. Muutokset aiheuttavat usein epävarmuutta ja huolta tulevasta.\nToimintakykykuntoutus pitää sisällään useita ratkaisuja, joilla edistetään asiakkaan sujuvaa arkea\nVakuutusjärjestelmässä sanaa toimintakykykuntoutus käytetään, kun puhutaan kaikista niistä kuntoutus- ja tukitoimista, joita tarvitaan sujuvan arkielämän mahdollistamiseksi. Toimintakykykuntoutuksen käsite onkin hyvin laaja. Siihen katsotaan kuuluvan mm. erilaiset lääkinnällisen kuntoutuksen terapiat, kuten fysio- ja toimintaterapia tai neuropsykologinen kuntoutus, moniammatilliset kuntoutusjaksot kuntoutuskeskuksessa sekä kotiin tarvittavat henkilökohtaiset apuvälineet, asunnonmuutostyöt sekä avustus- ja tukipalvelut.\nToimintakykykuntoutuksessa monien tukitoimien järjestämisvastuu kuuluu aina hoidon ja kuntoutuksen seurannasta vastaavan terveydenhuollon yksikölle. Kotiin tarvittavat tukipalvelut järjestää kotikunta. Vakuutusyhtiö on taustalla maksajana ja korvaa jälkikäteen kustannukset järjestävälle taholle, korvaustoimintaa määrittelevien ohjeistusten mukaisesti.\nVervessä toimintakykykuntoutuksen päätavoitteena on, että kuntoutuja-asiakas saa tarvittavat kuntoutus- ja tukipalvelut pystyäkseen vammautumisen jälkeen mahdollisimman sujuvaan, omatoimiseen ja itsenäiseen elämään. Lisäksi pyrimme selvittämään, milloin on oikea aika kuntoutuja-asiakkaan ohjautua ammatillisen kuntoutukseen. Toinen päätavoite on vahinkovakuutusyhtiöiden korvauskäsittelyn sujuvuuden tukeminen.\nMonipuolinen osaaminen kuntoutuja-asiakkaiden ja vahinkovakuutusyhtiöiden tukena\nVervessä työskentelee kaksi toimintakykykuntoutukseen erikoistunutta kuntoutusasiantuntijaa. Itse olen taustaltani fysioterapeutti ja kuntoutuksen ohjaaja (AMK). Juha-Matti Pesonen on taustaltaan toimintaterapeutti. Meillä molemmilla on vahvuutena jo yli vuosikymmenen mittainen pitkä työkokemus vahinkovakuutusyhtiöiden korvaaman toimintakykykuntoutuksen parista Vervessä ja Verven edeltäjäyhtiöissä.\nTyömme on valtakunnallista, sillä meille ohjautuu eri-ikäisiä kuntoutuja-asiakkaita eri puolilta Suomea. Kuntoutuja-asiakkaiden vammat ovat erilaisia, osa heistä on vammautunut äskettäin ja osa jo kauan aikaa sitten. Näin ollen heidän tarpeensa ovat luonnollisesti aina erilaiset. Aika usein jo kauan aikaa sitten vammautunutkin henkilö saattaa tarvita ohjausta ja neuvontaa esimerkiksi uuden tukipalvelun järjestymisessä. Yksilöllisen tilanteen kartoitus ja kuntoutuja-asiakkaalle sopivan ratkaisun räätälöinti ovat työssämme jokapäiväistä.\nKuntoutusasiantuntijan ohjaus ja neuvonta käynnistyy aina vakuutusyhtiön toimeksiannosta. Selvittely päättyy, kun tarvittavat tukipalvelut on mahdollisuuksien mukaan saatu järjestymään.\nAvustamme päivittäin vahinkovakuutusyhtiöitä ja kuntoutuja-asiakkaita tarvittavien palveluiden järjestämisessä, koordinoimme, ohjaamme, ja toimimme viestinvälittäjinä tarpeen mukaan kuntoutuja-asiakkaan sekä eri ammattihenkilöiden välillä. Tarvittaessa otamme myös vahinkovakuutusyhtiön pyynnöstä kantaa kuntoutusasian korvattavuuteen. Toimintakykykuntoutuksen ohjaustyö on siis kaikin puolin hyvin monipuolista ja vaihtelevaa.\nKuntoutuksen ohjauksen aikana teemme tiivistä yhteistyötä kuntoutuja-asiakkaan ja tarvittaessa hänen läheisensä sekä kuntoutuja-asiakkaan hoitotahon, kotikunnan sosiaalitoimen ja kuntoutukseen osallistuvien palveluntuottajien kanssa. Suomessa kuntoutus- ja palvelujärjestelmä on monitahoinen ja käytännössä lähes aina kuntoutuja-asiakkaalle ennestään vieras. Hyvin usein toimimmekin ikään kuin tulkkina eri toimijoiden käytäntöjen ja näkemysten välillä.\nVerkostoyhteistyö on edellytys onnistuneelle toimintakykykuntoutukselle\nTyömme onnistumisen ydin ja edellytys on verkostotyössä. Pitkän kokemuksen myötä meillä on tiiviit ja välittömät yhteistyösuhteet kuntoutusalan toimijoihin ja ammattihenkilöihin eri puolella Suomea. Erityisesti vahinkovakuutusyhtiöiden korvauskäsittelijöiden, terveydenhuollon kuntoutusohjaajien sekä kuntien vammaispalveluiden sosiaalityöntekijöiden kanssa yhteistyö on ollut aina hyvin luontevaa ja toinen toisemme osaamista täydentävää. Vaikka palvelut järjestetään kuntoutuja-asiakkaan kotikunnassa, on maksavan vahinkovakuutusyhtiön ja hoitavan tahon välinen sujuva yhteistyö edellytys palveluiden sujuvalle järjestymiselle. Tässä me kuntoutusasiantuntijat olemme usein varmistamassa tiedonkulua puolin ja toisin ja apuna eri toimijoiden välisen yhteisen ymmärryksen löytymisessä.\nTyö vaatii yhteistyö- ja koordinointitaitoja, uteliasta ja tutkivaa otetta sekä taitoa kuunnella ja kuulla kuntoutuja-asiakkaiden ja eri ammattihenkilöiden näkemyksiä.\nTyö on mielenkiintoista, ajoittain haastavaa, mutta usein myös varsin palkitsevaakin. On hienoa nähdä, miten monet kuntoutuja-asiakkaat vammautumisen jälkeen löytävät uudenlaisen kipinän tehdä ja toteuttaa itselleen tärkeitä asioita, kenties pysyvistäkin toimintarajoitteista huolimatta. Tässä työssä saa myös työskennellä yhdessä monien eri alojen huippuammattilaisten kanssa ja oppia joka päivä uutta. Uutta opittavaa löytyykin jatkuvasti vammoihin liittyvissä hoito- ja kuntoutusmenetelmissä sekä myös vakuutusalan ja sosiaali- ja terveydenhuollon toimintakäytännöissä.\nTanja Virtanen työskentelee kuntoutusasiantuntijana toimintakykyä tukevissa ja arvioivissa ohjauspalveluissa liikenne- ja työtapaturmissa.